qundao/data-zh-poetry huggingface dataset:
夢江南·新來好
作者：納蘭性德
朝代：清

新來好，唱得虎頭詞一片冷香唯有夢，十分清瘦更無詩標格早梅知
夢江南·昏鴉盡
作者：納蘭性德
朝代：清

昏鴉盡，小立恨因誰急雪乍翻香閣絮，輕風吹到膽瓶梅，心字已成灰
如夢令·木葉紛紛歸路
作者：納蘭性德
朝代：清

木葉紛紛歸路殘月曉風何處訊息半浮沈，今夜相思幾許秋雨，秋雨一半西風吹去
如夢令·正是轆轤金井
作者：納蘭性德
朝代：清

正是轆轤金井，滿砌落花紅冷驀地一相逢，心事眼波難定誰省，誰省從此簟紋燈影
如夢令·纖月黃昏庭院
作者：納蘭性德
朝代：清

纖月黃昏庭院，語密翻教醉淺知否那人心舊恨新歡相半誰見誰見珊枕淚痕紅泫
如夢令·萬帳穹廬人醉
作者：納蘭性德
朝代：清

萬帳穹廬人醉，星影搖搖欲墜，歸夢隔狼河，又被河聲攪碎還睡、還睡，解道醒來無味
如夢令·黃葉青苔歸路
作者：納蘭性德
朝代：清

黃葉青苔歸路，屧粉衣香何處訊息竟沉沉，今夜相思幾許秋雨，秋雨，一半因風吹去
憶秦娥·山重疊
作者：納蘭性德
朝代：清

山重疊懸崖一線天疑裂天疑裂斷碑題字，苔痕橫齧風聲雷動鳴金鐵陰森潭底蛟龍窟蛟龍窟興亡滿眼，舊時明月
憶秦娥·春深淺
作者：納蘭性德
朝代：清

春深淺，一痕搖漾青如剪青如剪鷺鷥立處，煙蕪平遠吹開吹謝東風倦，緗桃自惜紅顏變紅顏變兔葵燕麥，重來相見
憶秦娥·長飄泊
作者：納蘭性德
朝代：清

長飄泊，多愁多病心情噁心情惡模糊一片，強分哀樂擬將歡笑排離索，鏡中無奈顏非昨顏非昨才華尚淺，因何福薄
扈蹕霸州
作者：納蘭性德
朝代：清

霸山重鎮奠神京，鸞輅春遊淑景明萬呱銀濤衝古岸，四圍玉甃護嚴城花乘暖日迎來騎，柳帶新膏綰去旌八寨雄圖今更固，行隨賞樂勝蓬瀛
扈駕西山
作者：納蘭性德
朝代：清

鳳翥龍蟠勢作環，浮青不斷太行山九重殿閣蔥蘢裡，一氣風雲吐納間熊虎自當馳道伏，蛟螭長棒御書閒黃圖此日論形勝，慚愧頻叨侍從班
扈駕馬蘭峪賜觀溫泉恭紀十韻
作者：納蘭性德
朝代：清

御天來鳳輦，浴日啟龍池野迥紆皇覽，春濃值聖時落花縈彩仗，初柳拂朱旗行漏三辰擁，停鑾永珍隨瑞徵泉是醴，喜溢沼生芝特許觀靈液，相將涉禁墀
採桑子·巂周聲裡嚴關峙
作者：納蘭性德
朝代：清

巂周聲裡嚴關峙，匹馬登登，亂踏黃塵聽報郵籤第幾程行人莫話前朝事，風雨諸陵，寂寞魚燈天壽山頭冷月橫
採桑子·桃花羞作無情死
作者：納蘭性德
朝代：清

桃花羞作無情死，感激東風，吹落嬌紅，飛入窗間伴懊儂誰憐辛苦東陽瘦，也為春慵，不及芙蓉，一片幽情冷處濃
採桑子·誰翻樂府淒涼曲
作者：納蘭性德
朝代：清

誰翻樂府淒涼曲風也蕭蕭，雨也蕭蕭，瘦盡燈花又一宵不知何事縈懷抱，醒也無聊，醉也無聊，夢也何曾到謝橋
擬冬日景忠山應制·岧嶢鐵鳳鎖琳宮
作者：納蘭性德
朝代：清

岧嶢鐵鳳鎖琳宮，親侍鑾輿度碧空聖主豈因崇象教，宸遊直自接鴻蒙遠山雪有一峰白，別浦楓餘幾樹紅天意不教常肅殺，佇看宇宙遍春風
擬冬日景忠山應制·雄關阻塞戴靈鰲
作者：納蘭性德
朝代：清

雄關阻塞戴靈鰲，控制盧龍勝百牢山界萬重橫翠黛，海當三面湧銀濤哀笳帶月傳聲切，早雁迎秋度影高舊是六師開險處，待陪巡幸扈星旌
擬古·予生未三十
作者：納蘭性德
朝代：清

予生未三十，憂愁居其半心事如落花，春風吹已斷行當適遠道，作記殊汗漫寒食青草多，薄暮煙冥冥山桃一夜紅，茵箔隨飄零願餐玉紅草，一醉不復醒
擬古·美人臨殘月
作者：納蘭性德
朝代：清

美人臨殘月，無言若有思含顰但斜睇，吁嗟憐者誰予本多情人，寸心聊自持浩歌幽蘭曲，援琴終不怡私恨託遠夢，初日照簾幃
擬古·高雲媚春日
作者：納蘭性德
朝代：清

高雲媚春日，坐覺魚鳥親可憐暮春候，病中別故人鶯啼花亂落，風吹成錦茵君去一何速，到家垂柳新芙蓉湖上月，照君垂長綸
攤破浣溪沙·一霎燈前醉不醒
作者：納蘭性德
朝代：清

一霎燈前醉不醒，恨如春夢畏分明淡月淡雲窗外雨，一聲聲人道情多情轉薄，而今真個不多情又聽鷓鴣啼遍了，短長亭
攤破浣溪沙·欲語心情夢已闌
作者：納蘭性德
朝代：清

欲語心情夢已闌，鏡中依約見春山方悔從前真草草，等閒看環佩只應歸月下，釵鈿何意寄人間多少滴殘紅蠟淚，幾時幹
攤破浣溪沙·葬名花
作者：納蘭性德
朝代：清

林下荒苔道韞家，生憐玉骨委塵沙愁向風前無處說，數歸鴉半世浮萍隨逝水，一宵冷雨葬名花魂是柳綿吹欲碎，繞天涯
攤破浣溪沙·風絮飄殘已化萍
作者：納蘭性德
朝代：清

風絮飄殘已化萍，泥蓮剛倩藕絲縈珍重別拈香一瓣，記前生人到情多情轉薄，而今真個悔多情又到斷腸回首處，淚偷零
景山
作者：納蘭性德
朝代：清

雪裡瑤華島，雲端白玉京削成千仞勢，高出九重城繡陌迴環繞，紅樓宛轉迎近天多雨露，草木每先榮
木蘭花·令擬古決絕詞
作者：納蘭性德
朝代：清

人生若只如初見，何事秋風悲畫扇等閒變卻故人心，卻道故心人易變驪山語罷清宵半，淚雨霖鈴終不怨何如薄倖錦衣郎，比翼連枝當日願
柳條邊
作者：納蘭性德
朝代：清

是處垣籬防絕塞，角端西來畫疆界漢使今行虎落中，秦城合築龍荒外龍荒虎落兩依然，護得當時飲馬泉若使春風知別苦，不應吹到柳條邊
梅花落
作者：納蘭性德
朝代：清

春色鳳城來，寒梅逼歲開條風初入樹，縹雪漸侵苔粉逐鶯衣散，香黏蝶翅回隴頭人未返，急管莫頻催
江行
作者：納蘭性德
朝代：清

木落江已空，清輝澹鷗鷺不見繫纜石，寒潮沒瓜步帆移清楓林，人歸白沙渡似有山猿啼，窈然瀟湘暮
沁園春·瞬息浮生
作者：納蘭性德
朝代：清

丁巳重陽前三日，夢亡婦淡妝素服，執手硬嚥語多不復能但臨別有云：“銜恨願為天上月，年年猶得向郎圓”婦素未工詩，不知何以得此也覺後感賦長調:瞬息浮生，薄命如斯，低徊怎忘？記繡榻閒時，並吹紅雨，雕闌曲處，同倚斜陽。夢好難留，詩殘莫續，贏得更深哭一場。遺容在，只靈飆一轉，未許端詳。重尋碧落茫茫，料短髮，朝來定有霜。便人間天上，塵緣未斷，春花秋葉，觸緒還傷。欲結綢繆，翻驚搖落，減盡荀衣昨日香。真無奈，倩聲聲鄰笛，譜出迴腸。
河傳·春淺
作者：納蘭性德
朝代：清

春淺，紅怨，掩雙環微雨花間，晝閒無言暗將紅淚彈闌珊，香銷輕夢還斜倚畫屏思往事，皆不是，空作相思字記當時垂柳絲，花枝，滿庭蝴蝶兒
河瀆神·涼月轉雕闌
作者：納蘭性德
朝代：清

涼月轉雕闌，蕭蕭木葉聲乾銀燈飄落瑣窗閒，枕屏幾疊秋山朔風吹透青縑被，藥爐火暖初沸清漏沉沉無寐，為伊判得憔悴
淡黃柳·詠柳
作者：納蘭性德
朝代：清

三眠未歇，乍到秋時節一樹料陽蟬更咽，曾綰灞陵離別絮己為萍風捲葉，空悽切長條莫輕折，蘇小恨，倩他說盡飄零、遊冶章臺客紅板橋空，湔裙人去，依舊曉風殘月
淨業寺
作者：納蘭性德
朝代：清

紅樓高聳碧池深，荷芰生涼豁遠襟湖色靜涵孤剎影，花香暗入定僧心經翻佛藏研朱莢，地賜朝家布紫金下馬長堤一吟望，梵鍾雜送海潮音
清平樂·上元月蝕
作者：納蘭性德
朝代：清

瑤華映闕，烘散蓂墀雪比擬尋常清景別，第一團圓時節影蛾忽泛初弦，分輝借與宮蓮七寶修成合璧，重輪歲歲中天
清平樂·參橫月落
作者：納蘭性德
朝代：清

參橫月落，客緒從誰託望裡家山雲漠漠，似有紅樓一角不如意事年年，消磨絕塞風煙輸與五陵公子，此時夢繞花前
清平樂·塞鴻去矣
作者：納蘭性德
朝代：清

塞鴻去矣，錦字何時寄記得燈前佯忍淚，卻問明朝行未別來幾度如珪，飄零落葉成堆一種曉寒淺夢，妻涼畢竟因誰
清平樂·孤花片葉
作者：納蘭性德
朝代：清

孤花片葉，斷送清秋節寂寂繡屏香篆滅，暗裡朱顏消歇誰憐散髻吹笙，天涯芳草關情懊惱隔簾幽夢，半床花月縱橫
清平樂·將愁不去
作者：納蘭性德
朝代：清

將愁不去，秋色行難住六曲屏山深院宇日日風風雨雨雨晴籬菊初香，人言此日重陽回首涼雲暮葉，黃昏無限思量
清平樂·彈琴峽題壁
作者：納蘭性德
朝代：清

泠泠徹夜，誰是知音者如夢前朝何處也，一曲邊愁難寫極天關塞雲中，人隨落雁西風喚取紅襟翠袖，莫教淚灑英雄
清平樂·悽悽切切
作者：納蘭性德
朝代：清

悽悽切切，慘澹黃花節夢裡砧聲渾末歇，那更亂蛩悲咽塵生燕子空樓，拋殘絃索床頭一樣曉風殘月，而今觸緒添愁
清平樂·才聽夜雨
作者：納蘭性德
朝代：清

才聽夜雨，便覺秋如許繞砌蛩螿人不語，有夢轉愁無據亂山千疊橫江，憶君遊倦何方知否小窗紅燭照人此夜淒涼
清平樂·添煙深漾
作者：納蘭性德
朝代：清

麝煙深漾人擁緱笙氅新恨暗隨新月長不辨眉尖心上六花斜撲疏簾地衣紅錦輕沾記取暖香如夢，耐他一晌寒巖
清平樂·煙輕雨小
作者：納蘭性德
朝代：清

煙輕雨小，望裡青難了一縷斷虹垂樹杪，又是亂山殘照憑高目斷征途，暮雲千里平蕪日夜河流東下，錦書應託雙魚
清平樂·畫屏無睡
作者：納蘭性德
朝代：清

畫屏無睡，雨點驚風碎貪話零星蘭焰墜，閒了半床紅被生來柳絮飄零，便教咒也無靈待問歸期還未，已看雙睫盈盈
清平樂·角聲哀咽
作者：納蘭性德
朝代：清

角聲哀咽，襆被馱殘月過去華年如電掣，禁得番番離別一鞭衝破黃埃亂山影裡徘徊驀憶去年今日，十三陵下歸來
清平樂·青陵蝶夢
作者：納蘭性德
朝代：清

青陵蝶夢，倒掛憐麼鳳退粉收香情一種，棲傍玉釵偷共愔愔鏡閣飛蛾，誰傳錦字秋河蓮子依然隱霧，菱花暗惜橫波
清平樂·風鬟雨鬢
作者：納蘭性德
朝代：清

風鬟雨鬢，偏是來無準倦倚玉蘭看月暈，容易語低香近軟風吹遍窗紗，心期便隔天涯從此傷春傷別，黃昏只對梨花
湯泉應制·六龍初駐浴藍天
作者：納蘭性德
朝代：清

六龍初駐浴藍天，碧瓦朱旗共一川潤逼仙桃紅自舞，醉酣人柳綠猶眠吹成暖律回燕谷，散作薰風入舜弦最是垂衣深聖德，不須詞筆頌甘泉
湯泉應制·清時禮樂萃朝端
作者：納蘭性德
朝代：清

清時禮樂萃朝端，次第郊原引玉鑾河嶽千年歸帶礫，寢園三月拜衣冠便從畿甸親民隱，更啟神泉示從官非獨炎靈鍾坎德，恩波深處不知寒
湯泉應制·身向咸池榜末光
作者：納蘭性德
朝代：清

身向咸池榜末光，三危露暖不成霜金鋪照日初涵影，玉求生煙別作香地接蓬萊通御氣，波翻豆蔻散朝涼微臣幸屬賡歌日，願借如川獻壽觴
湯泉應制·魚鱗雁齒鏡中開
作者：納蘭性德
朝代：清

魚鱗雁齒鏡中開，濺沫為霖遍九垓不用劫灰求彷彿，便從天漢象昭回桑壇法駕乘春轉，鶴禁仙鑣問寢來遙祝海隅同帝澤，年年長聽屬車雷
玉泉十二韻
作者：納蘭性德
朝代：清

地湧西山脈，名標禁御泉百層飛作雨，萬頃匯成淵潤下終歸海，源高卻自天縈煙來樹杪，帶雪落雲邊隱見瑤光曳，琤蓯佩響傳紅棟橋宛轉，烏榜棹洄沿蛟龍蟠翠島，雁鶩起瓊田鏡面晶熒合，珠痕盪漾圓翠流初放荇，嬌擁半開蓮睿賞懸孤鑑，餘波溢九璇那居真有慶，魚藻在詩篇
玉連環影
作者：納蘭性德
朝代：清

何處幾葉蕭蕭雨溼盡簷花，花底人無語掩屏山，玉爐寒誰見兩眉愁聚倚闌干
班婕妤怨歌
作者：納蘭性德
朝代：清

團團望舒月，皓皓冰蠶絹欲卻炎天暑，比月裁成扇望舒圓易缺，金風換炎節風涼秋氣寒，匣扇復誰看扇棄何足道，感妾傷懷抱對月淚如絲，君恩異舊時
畫堂春·一生一代一雙人
作者：納蘭性德
朝代：清

一生一代一雙人，爭教兩處銷魂相思相望不相親，天為誰春漿向藍橋易乞，藥成碧海難奔若容相訪飲牛津，相對忘貧
盛京
作者：納蘭性德
朝代：清

拔地蛟龍宅，當關虎豹城山連長白秀，江入混同清廟社靈風肅，豪強右族更明明開創業，休擬作陪京
相見歡·微雲一抹遙峰
作者：納蘭性德
朝代：清

微雲一抹遙峰，冷溶溶恰與個人清曉，畫眉同紅蠟淚，青綾被，水沉濃卻與黃茅野店，聽西風
相見歡·落花如夢悽迷
作者：納蘭性德
朝代：清

落花如夢悽迷，麝煙微，又是夕陽潛下小樓西愁無限，消瘦盡，有誰知閒教玉籠鸚鵡念郎詩
眼兒媚·中元夜有感
作者：納蘭性德
朝代：清

手寫香臺金字經，惟願結來生蓮花漏轉，楊枝露滴，想鑑微誠欲知奉倩神傷極，憑訴與秋擎西風不管，一池萍水，幾點荷燈
眼兒媚·林下閨房世罕儔
作者：納蘭性德
朝代：清

林下閨房世罕儔，偕隱足風流今來忍見，鶴孤華表，人遠羅浮中年定不禁哀樂，其奈憶曾遊浣花微雨，採菱斜日，欲去還留
眼兒媚·獨倚春寒掩夕扉
作者：納蘭性德
朝代：清

獨倚春寒掩夕扉，清露泣銖衣玉蕭吹夢，金釵劃影，悔不同攜刻殘紅燭曾相待，舊事總依稀料應遺恨，月中教去，花底催歸
眼兒媚·詠梅
作者：納蘭性德
朝代：清

莫把瓊花比澹妝，誰似白霓裳別樣清幽，自然標格，莫近東牆冰肌玉骨天分付，兼付與淒涼可憐遙夜，冷煙和月，疏影橫窗
眼兒媚·詠紅姑娘
作者：納蘭性德
朝代：清

騷屑西風弄晚寒，翠袖倚闌干霞綃裹處，櫻唇微綻，靺鞨紅殷故宮事往憑誰問，無恙是朱顏玉墀爭採，玉釵爭插，至正年間
眼兒媚·重見星娥碧海槎
作者：納蘭性德
朝代：清

重見星娥碧海槎，忍笑卻盤鴉尋常多少，月明風細，今夜偏佳休籠彩筆閒書字，街鼓巳三撾菸絲欲嫋，露光微泫，春在桃花
紅窗月·燕歸花謝
作者：納蘭性德
朝代：清

燕歸花謝，早因循、又過清明是一般風景，兩樣心情猶記碧桃影裡、誓三生烏絲闌紙嬌紅篆，歷歷春星道休孤密約，鑑取深盟語罷一絲香露、溼銀屏
臨江仙·寒柳
作者：納蘭性德
朝代：清

飛絮飛花何處是，層冰積雪摧殘，疏疏一樹五更寒愛他明月好，憔悴也相關最是繁絲搖落後，轉教人憶春山湔裙夢斷續應難西風多少恨，吹不散眉彎
臨江仙·昨夜個人曾有約
作者：納蘭性德
朝代：清

昨夜個人曾有約，嚴城玉漏三更一鉤新月幾疏星夜闌猶未寢，人靜鼠窺燈原是瞿唐風間阻，錯教人恨無情小闌干外寂無聲幾回腸斷處，風動護花鈴
臨江仙·絲雨如塵雲著水
作者：納蘭性德
朝代：清

絲雨如塵雲著水，嫣香碎拾吳宮百花冷暖避東風酷憐嬌易散，燕子學偎紅人說病宜隨月減，懨懨卻與春同可能留蝶抱花叢不成雙夢影，翻笑杏梁空
臨江仙·點滴芭蕉心欲碎
作者：納蘭性德
朝代：清

點滴芭蕉心欲碎，聲聲催憶當初欲眠還展舊時書鴛鴦小字，猶記手生疏倦眼乍低緗帙亂，重看一半模糊幽窗冷雨一燈孤料應情盡，還道有情無
興京陪祭福陵
作者：納蘭性德
朝代：清

龍盤鳳翥氣佳哉，東指齋宮玉輦來影入松楸仙仗遠，香升俎豆曉雲開盛儀備處千官肅，神貺乘時萬馬回豹尾叨陪須獻頌，小臣慚愧展微才
芳樹
作者：納蘭性德
朝代：清

連理無分影，同心豈獨芳傍簷巢翡翠，臨水宿鴛鴦葉葉含春思，枝枝向畫廊君情若比樹，妾意復何傷陌上誰攀折，閨中思復侵眼凝清露重，眉斂翠煙深羌笛臨風曲，悲笳出塞音縱垂千萬縷，那系別離心
茅齋
作者：納蘭性德
朝代：清

閒亭照白日，一室羅古今偶焉此棲遲，抱膝悠然吟吟罷有餘適，散矚復披襟時開玉懷卷，或彈珠柱琴簷樹吐新花，枝頭語珍禽花發饒冶色，禽鳴多姣音色冶眩春目，音姣傷春心夕陽下虞淵，寂莫還空林清光復相照，片月西山嶺東園桃李姿，是妾嫁君時燕婉為夫婦，相愛不相離良人忽遠征，妾獨守空幃憂來恆自嘆，冀死魂追隨又念妾死時，誰制萬里衣幸有雙鯉魚，擬為寄君辭終日不成章，含淚自封題君若得鯉魚，剖魚開素書但看行中字，一一與淚俱
荷葉杯·知己一人誰是
作者：納蘭性德
朝代：清

知己一人誰是已矣贏得誤他生有情終古似無情，別語悔分明莫道芳時易度，朝暮珍重好花天為伊指點再來緣，疏雨洗遺鈿
菩薩蠻·催花未歇花奴鼓
作者：納蘭性德
朝代：清

催花未歇花奴鼓，酒醒已見殘紅舞不忍覆餘觴，臨風淚數行粉香看又別，空剩當時月月也異當時，悽清照鬢絲
菩薩蠻·客中愁損催寒夕
作者：納蘭性德
朝代：清

客中愁損催寒夕，夕寒催損愁中客門掩月黃昏，昏黃月掩門翠衾孤擁醉，醉擁孤衾翠醒莫更多情，情多更莫醒
菩薩蠻·寄梁汾苕中
作者：納蘭性德
朝代：清

知君此際情蕭索，黃蘆苦竹孤舟泊煙白酒旗青，水村魚市晴柁樓今夕夢，脈脈春寒送直過畫眉橋，錢塘江上潮
菩薩蠻·山城夜半催金柝
作者：納蘭性德
朝代：清

山城夜半催金柝，酒醒孤館燈花落窗白一聲雞，枕函聞馬嘶門前烏桕樹，霜月迷行處遙憶獨眠人，早寒驚夢頻
菩薩蠻·惜春春去驚新燠
作者：納蘭性德
朝代：清

惜春春去驚新燠，粉融輕汗紅綿撲妝罷只思眠，江南四月天綠陰簾半揭，此景清幽絕行度竹林風，單衫杏子紅
菩薩蠻·新寒中酒敲窗雨
作者：納蘭性德
朝代：清

新寒中酒敲窗雨，殘香細嫋秋情緒才道莫傷神，青衫溼一痕無聊成獨臥，彈指韶光過記得別伊時，桃花柳萬絲
菩薩蠻·春花春月年年客
作者：納蘭性德
朝代：清

春花春月年年客，憐春又怕春離別只為曉風愁，催花撲玉鉤娟娟雙蛺蝶，宛轉飛花側花底一聲歌，疼花花奈何
菩薩蠻·春雲吹散湘簾雨
作者：納蘭性德
朝代：清

春雲吹散湘簾雨，絮黏蝴蝶飛還住人在玉樓中，樓高四面風柳菸絲一把，暝色籠鴛瓦休近小闌干，夕陽無限山
菩薩蠻·晶簾一片傷心白
作者：納蘭性德
朝代：清

晶簾一片傷心白，雲鬟香霧成遙隔無語問添衣，桐陰月已西西風鳴絡緯，不許愁人睡只是去年秋，如何淚欲流
菩薩蠻·朔風吹散三更雪
作者：納蘭性德
朝代：清

朔風吹散三更雪，倩魂猶戀桃花月夢好莫催醒，由他好處行無端聽畫角，枕畔紅冰薄塞馬一聲嘶，殘星拂大旗
菩薩蠻·榛荊滿眼山城路
作者：納蘭性德
朝代：清

榛荊滿眼山城路，徵鴻不為愁人住何處是長安，溼雲吹雨寒絲絲心欲碎，應是悲秋淚淚向客中多，歸時又奈何
菩薩蠻·為春憔悴留春住
作者：納蘭性德
朝代：清

為春憔悴留春住，那禁半霎催歸雨深巷賣櫻桃，雨餘紅更嬌黃昏清淚閣，忍便花飄泊消得一聲鶯，東風三月情
菩薩蠻·為陳其年題照
作者：納蘭性德
朝代：清

曉寒瘦著西南月，丁丁漏箭餘香咽春已十分宜，東風無是非蜀魂羞顧影，玉照斜紅冷誰唱《後庭花》，新年憶舊家
菩薩蠻·烏絲畫作回紋紙
作者：納蘭性德
朝代：清

烏絲畫作回紋紙，香煤暗蝕藏頭字箏雁十三雙，輸他作一行相看仍似客，但道休相憶索性不還家，落殘紅杏花
菩薩蠻·玉繩斜轉疑清曉
作者：納蘭性德
朝代：清

玉繩斜轉疑清曉，悽悽月白漁陽道星影漾寒沙，微茫織浪花金笳鳴故壘，喚起人難睡無數紫鴛鴦，共嫌今夜涼
菩薩蠻·白日驚飈冬已半
作者：納蘭性德
朝代：清

白日驚飈冬已半，解鞍正值昏鴉亂冰合大河流，茫茫一片愁燒痕空極望，鼓角高城上明日近長安，客心愁未闌
菩薩蠻·砑箋銀粉殘煤畫
作者：納蘭性德
朝代：清

砑箋銀粉殘煤畫，畫煤殘粉銀箋砑清夜一燈明，明燈一夜清片花驚宿燕，燕宿驚花片親自夢歸人，人歸夢自親
菩薩蠻·窗前桃蕊嬌如倦
作者：納蘭性德
朝代：清

窗前桃蕊嬌如倦，東風淚洗胭脂麵人在小紅樓，離情唱《石州》夜來雙燕宿，燈背屏腰綠香盡雨闌珊，薄衾寒不寒
菩薩蠻·荒雞再咽天難曉
作者：納蘭性德
朝代：清

荒雞再咽天難曉，星榆落盡秋將老氈幕繞牛羊，敲冰飲酪漿山程兼水宿，漏點清鉦續正是夢迴時，擁衾無限思
菩薩蠻·蕭蕭幾葉風兼雨
作者：納蘭性德
朝代：清

蕭蕭幾葉風兼雨，離人偏識長更苦欹枕數秋天，蟾蜍下早弦夜寒驚被薄，淚與燈花落無處不傷心，輕塵在玉琴
菩薩蠻·過張見陽山居，賦贈
作者：納蘭性德
朝代：清

車塵馬跡紛如織，羨君築處真幽僻柿葉一林紅，蕭蕭四面風功名應看鏡，明月秋河影安得此山間，與君高臥閒
菩薩蠻·闌風伏雨催寒食
作者：納蘭性德
朝代：清

闌風伏雨催寒食，櫻桃一夜花狼藉剛與病相宜，鎖窗薰繡衣畫眉煩女伴，央及流鶯喚半晌試開奩，嬌多直自嫌
菩薩蠻·隔花才歇廉纖雨
作者：納蘭性德
朝代：清

隔花才歇廉纖雨，一聲彈指混無語梁燕自雙歸，長條脈脈垂小屏山色遠，妝薄鉛華淺獨自立瑤階，透寒金縷鞋
菩薩蠻·隔花才歇簾纖雨
作者：納蘭性德
朝代：清

隔花才歇簾纖雨，一聲彈指渾無語梁燕自雙歸，長條脈脈垂小屏山色遠，妝薄鉛華淺獨自立瑤階，透寒金縷鞋
菩薩蠻·霧窗寒對遙天暮
作者：納蘭性德
朝代：清

霧窗寒對遙天暮，暮天遙對寒窗霧花落正啼鴉，鴉啼正落花袖羅垂影瘦，瘦影垂羅袖風翦一絲紅，紅絲一翦風
菩薩蠻·飄蓬只逐驚飈轉
作者：納蘭性德
朝代：清

飄蓬只逐驚飈轉，行人過盡煙光遠立馬認河流，茂陵風雨秋寂寥行殿鎖，梵唄琉璃火塞雁與宮鴉，山深日易斜
菩薩蠻·黃雲紫塞三千里
作者：納蘭性德
朝代：清

黃雲紫塞三千里，女牆西畔啼烏起落日萬山寒，蕭蕭獵馬還笳聲聽不得，入夜空城黑秋夢不歸家，殘燈落碎花
落花時·夕陽誰喚下樓梯
作者：納蘭性德
朝代：清

夕陽誰喚下樓梯，一握香荑回頭忍笑階前立，總無語，也依依箋書直恁無憑據，休說相思勸伊好向紅窗醉，須莫及，落花時
蕉園
作者：納蘭性德
朝代：清

見說齋坦閉，前朝大乙祠鶯邊花樹樹，燕外柳絲絲宮御人稀少，詞臣例許窺今朝陪豹尾，新長萬年枝
謁金門·風絲嫋
作者：納蘭性德
朝代：清

風絲嫋，水浸碧天清曉一鏡溼雲青未了，雨晴春草草夢裡輕螺誰掃，簾外落花紅小獨睡起來情悄悄，寄愁何處好
赤棗子·風淅淅
作者：納蘭性德
朝代：清

風淅淅，雨纖纖難怪春愁細細添記不分明疑是夢，夢來還隔一重簾
赤棗子·驚曉漏
作者：納蘭性德
朝代：清

驚曉漏，護春眠格外嬌慵只自憐寄語釀花風日好，綠窗來與上琴絃
金人捧露盤·淨業寺觀蓮有懷蓀友
作者：納蘭性德
朝代：清

藕風輕，蓮露冷，斷虹收，正紅窗、初上簾鉤田田翠蓋，趁斜陽魚浪香浮此時畫閣垂楊岸，睡起梳頭舊遊蹤，招提路，重到處，滿離憂想芙蓉湖上悠悠紅衣狼藉，臥看少妾蕩蘭舟午風吹斷江南夢，夢裡菱謳
金縷曲·亡婦忌日有感
作者：納蘭性德
朝代：清

此恨何時已滴空階、寒更雨歇，葬花天氣三載悠悠魂夢杳，是夢久應醒矣料也覺、人間無味不及夜臺塵土隔，冷清清、一片埋愁地釵鈿約，竟拋棄重泉若有雙魚寄好知他、年來苦樂，與誰相倚我自中宵成轉側，忍聽湘弦重理待結個、他生知己還怕兩人俱薄命，再緣慳、剩月零風裡清淚盡，紙灰起
金縷曲·姜西溟言別賦此贈之
作者：納蘭性德
朝代：清

誰復留君住嘆人生、幾翻離合，便成遲暮最憶西窗同剪燭，卻話家山夜雨不道只、暫時相聚袞袞長江蕭蕭木，送遙天、白雁哀鳴去黃葉下，秋如許曰歸因甚添愁緒料強似、冷煙寒月，棲遲梵宇一事傷心君落魄，兩鬢飄蕭未遇有解憶、長安兒女裘敝入門空太息，信古來、才命真相負身世恨，共誰語？
金縷曲·慰西溟
作者：納蘭性德
朝代：清

何事添悽咽但由他、天公簸弄，莫教磨涅失意每多如意少，終古幾人稱屈須知道、福因才折獨臥藜床看北斗，背高城、玉笛吹成血聽譙鼓，二更徹丈夫未肯因人熱，且乘閒、五湖料理，扁舟一葉淚似秋霖揮不盡，灑向野田黃蝶須不羨、承明班列馬跡車塵忙未了，任西風吹冷長安月又蕭寺，花如雪
錦堂春·簾際一痕輕綠
作者：納蘭性德
朝代：清

簾際一痕輕綠，牆陰幾簇低花夜來微雨西風軟，無力任欹斜彷彿個人睡起，暈紅不著鉛華天寒翠袖添悽楚，愁近欲棲鴉
長相思·一重山
作者：納蘭性德
朝代：清

一重山，兩重山，山遠天高煙水寒，相思楓葉丹菊花開，菊花殘，塞雁高飛人未還，一簾風月閒
長相思·山一程
作者：納蘭性德
朝代：清

山一程，水一程，身向榆關那畔行，夜深千帳燈風一更，雪一更，聒碎鄉心夢不成，故園無此聲
阮郎歸·杏花疏雨灑香堤
作者：納蘭性德
朝代：清

杏花疏雨灑香堤，高樓簾幕垂遠山映水夕陽低，春愁壓翠眉芳草句，碧雲辭，低徊閒自思流鶯枝上不曾啼，知君腸斷時
雄縣觀魚
作者：納蘭性德
朝代：清

漁師臨廣澤，侍從俯清瀾瑞入王舟好，仁知聖網寬撥鱗飛白雪，行鱠縷金盤在藻同周宴，時容萬姓看
青衫溼·悼亡
作者：納蘭性德
朝代：清

近來無限傷心事，誰與話長更從教分付，綠窗紅淚，早雁初鶯當時領略，而今斷送，總負多情忽疑君到，漆燈風颭，痴數春星
風流子·秋郊射獵
作者：納蘭性德
朝代：清

平原草枯矣，重陽後，黃葉樹騷騷記玉勒青絲，落花時節，曾逢拾翠，忽聽吹簫今來是、燒痕殘碧盡，霜影亂紅凋秋水映空，寒煙如織，皂雕飛處，天慘雲高人生須行樂，君知否。容易兩鬢蕭蕭自與東君作別，剗地無聊算功名何許，此身博得短衣射虎，沽酒西郊。便向夕陽影裡，倚馬揮毫
高樓望月
作者：納蘭性德
朝代：清

慼慼復慼慼，高樓月如雪二八正嬋娟，月明翡翠鈿由來工織錦，生小倚朱弦朱弦豈解愁，素手似雲浮一聲落天上，聞者皆淚流別郎已經年，望郎出樓前青天如海水，碧月如珠圓月圓以復缺，不見長安客古道白於霜，沙滅行人跡月出光在天，月高光在地何當同心人，兩兩不相棄
點絳唇·一種蛾眉
作者：納蘭性德
朝代：清

一種蛾眉，下弦不似初弦好庾郎未老，何事傷心早素壁斜輝，竹影橫窗掃空房悄，烏啼欲曉，又下西樓了
點絳唇·五夜光寒
作者：納蘭性德
朝代：清

五夜光寒，照來積雪平於棧西風何限，自起披衣看對此茫茫，不覺成長嘆何時旦，曉星欲散，飛起平沙雁
點絳唇·小院新涼
作者：納蘭性德
朝代：清

小院新涼，晚來頓覺羅衫薄不成孤酌，形影空酬酢蕭寺憐君，別緒應蕭索西風惡，夕陽吹角，一陣槐花落
點絳唇·詠風蘭
作者：納蘭性德
朝代：清

別樣幽芬，更無濃豔催開處凌波欲去，且為東風住忒煞蕭疏，爭奈秋如許還留取，冷香半縷，第一湘江雨
不怕鬼 / 曹司农竹虚言
作者：纪昀
朝代：清

曹司农竹虚言，其族兄自歙往扬州，途经友人家。时盛夏，延坐书屋，甚轩爽，暮欲下榻其中。友人曰：“是有魅，夜不可居。”曹强居之。夜半，有物自门隙蠕蠕入，薄如夹纸。入室后，渐开展作人形，乃女子也。曹殊不畏。忽披发吐舌作缢鬼状。曹笑曰：“犹是发，但稍乱；犹是舌，但稍长，亦何足畏？”忽自摘其首置案上。曹又笑曰：“有首尚不足畏，况无首也。”鬼技穷，倏然。及归途再宿，夜半，门隙又蠕蠕，甫露其首，辄唾曰：“又此败兴物耶？”竟不入。
河中石兽
作者：纪昀
朝代：清

沧州南一寺临河干，山门圮于河，二石兽并沉焉。阅十余岁，僧募金重修，求石兽于水中，竟不可得。以为顺流下矣，棹数小舟，曳铁钯，寻十余里无迹。
一讲学家设帐寺中，闻之笑曰：“尔辈不能究物理，是非木杮，岂能为暴涨携之去？乃石性坚重，沙性松浮，湮于沙上，渐沉渐深耳。沿河求之，不亦颠乎？”众服为确论。
一老河兵闻之，又笑曰：“凡河中失石，当求之于上流。盖石性坚重，沙性松浮，水不能冲石，其反激之力，必于石下迎水处啮沙为坎穴，渐激渐深，至石之半，石必倒掷坎穴中。如是再啮，石又再转。转转不已，遂反溯流逆上矣。求之下流，固颠；求之地中，不更颠乎？”如其言，果得于数里外。然则天下之事，但知其一，不知其二者多矣，可据理臆断欤？
入直西苑
作者：纳兰性德
朝代：清

望里蓬瀛近，行来阆苑齐晴霞开碧沼，落月隐金堤叶密莺先觉，花繁径不迷笙歌回辇处，长在凤城西
兴京陪祭福陵
作者：纳兰性德
朝代：清

龙盘凤翥气佳哉，东指斋宫玉辇来影入松楸仙仗远，香升俎豆晓云开盛仪备处千官肃，神贶乘时万马回豹尾叨陪须献颂，小臣惭愧展微才
净业寺
作者：纳兰性德
朝代：清

红楼高耸碧池深，荷芰生凉豁远襟湖色静涵孤刹影，花香暗入定僧心经翻佛藏研朱荚，地赐朝家布紫金下马长堤一吟望，梵钟杂送海潮音
南海子·相风微动九门开
作者：纳兰性德
朝代：清

相风微动九门开，南陌离宫万柳栽草色横粘下马泊，水光平占晾鹰台锦鞯欲射波间去，玉辇疑从岛上回自是软红惊十丈，天教到此洗尘埃
古北口
作者：纳兰性德
朝代：清

乱山入戟拥孤城，一线人争鸟道行地险东西分障塞，云开南北望神京新图已入三关志，往事休论十路兵都护近来长不调，年年烽火报生平
扈跸霸州
作者：纳兰性德
朝代：清

霸山重镇奠神京，鸾辂春游淑景明万呱银涛冲古岸，四围玉甃护严城花乘暖日迎来骑，柳带新膏绾去旌八寨雄图今更固，行随赏乐胜蓬瀛
扈驾西山
作者：纳兰性德
朝代：清

凤翥龙蟠势作环，浮青不断太行山九重殿阁葱茏里，一气风云吐纳间熊虎自当驰道伏，蛟螭长棒御书闲黄图此日论形胜，惭愧频叨侍从班
扈驾马兰峪赐观温泉恭纪十韵
作者：纳兰性德
朝代：清

御天来凤辇，浴日启龙池野迥纡皇览，春浓值圣时落花萦彩仗，初柳拂朱旗行漏三辰拥，停銮万象随瑞征泉是醴，喜溢沼生芝特许观灵液，相将涉禁墀
拟冬日景忠山应制·岧峣铁凤锁琳宫
作者：纳兰性德
朝代：清

岧峣铁凤锁琳宫，亲侍銮舆度碧空圣主岂因崇象教，宸游直自接鸿蒙远山雪有一峰白，别浦枫余几树红天意不教常肃杀，伫看宇宙遍春风
拟冬日景忠山应制·雄关阻塞戴灵鳌
作者：纳兰性德
朝代：清

雄关阻塞戴灵鳌，控制卢龙胜百牢山界万重横翠黛，海当三面涌银涛哀笳带月传声切，早雁迎秋度影高旧是六师开险处，待陪巡幸扈星旌
拟古·予生未三十
作者：纳兰性德
朝代：清

予生未三十，忧愁居其半心事如落花，春风吹已断行当适远道，作记殊汗漫寒食青草多，薄暮烟冥冥山桃一夜红，茵箔随飘零愿餐玉红草，一醉不复醒
拟古·美人临残月
作者：纳兰性德
朝代：清

美人临残月，无言若有思含颦但斜睇，吁嗟怜者谁予本多情人，寸心聊自持浩歌幽兰曲，援琴终不怡私恨托远梦，初日照帘帏
拟古·高云媚春日
作者：纳兰性德
朝代：清

高云媚春日，坐觉鱼鸟亲可怜暮春候，病中别故人莺啼花乱落，风吹成锦茵君去一何速，到家垂柳新芙蓉湖上月，照君垂长纶
景山
作者：纳兰性德
朝代：清

雪里瑶华岛，云端白玉京削成千仞势，高出九重城绣陌回环绕，红楼宛转迎近天多雨露，草木每先荣
柳条边
作者：纳兰性德
朝代：清

是处垣篱防绝塞，角端西来画疆界汉使今行虎落中，秦城合筑龙荒外龙荒虎落两依然，护得当时饮马泉若使春风知别苦，不应吹到柳条边
梅花落
作者：纳兰性德
朝代：清

春色凤城来，寒梅逼岁开条风初入树，缥雪渐侵苔粉逐莺衣散，香黏蝶翅回陇头人未返，急管莫频催
江行
作者：纳兰性德
朝代：清

木落江已空，清辉澹鸥鹭不见系缆石，寒潮没瓜步帆移清枫林，人归白沙渡似有山猿啼，窈然潇湘暮
汤泉应制·六龙初驻浴蓝天
作者：纳兰性德
朝代：清

六龙初驻浴蓝天，碧瓦朱旗共一川
润逼仙桃红自舞，醉酣人柳绿犹眠
吹成暖律回燕谷，散作薰风入舜弦
最是垂衣深圣德，不须词笔颂甘泉
汤泉应制·六龙初驻浴蓝天
作者：纳兰性德
朝代：清

六龙初驻浴蓝天，碧瓦朱旗共一川润逼仙桃红自舞，醉酣人柳绿犹眠吹成暖律回燕谷，散作熏风入舜弦最是垂衣深圣德，不须词笔颂甘泉
汤泉应制·清时礼乐萃朝端
作者：纳兰性德
朝代：清

清时礼乐萃朝端，次第郊原引玉銮河岳千年归带砾，寝园三月拜衣冠便从畿甸亲民隐，更启神泉示从官非独炎灵钟坎德，恩波深处不知寒
汤泉应制·身向咸池榜末光
作者：纳兰性德
朝代：清

身向咸池榜末光，三危露暖不成霜金铺照日初涵影，玉求生烟别作香地接蓬莱通御气，波翻豆蔻散朝凉微臣幸属赓歌日，愿借如川献寿觞
汤泉应制·鱼鳞雁齿镜中开
作者：纳兰性德
朝代：清

鱼鳞雁齿镜中开，溅沫为霖遍九垓不用劫灰求仿佛，便从天汉象昭回桑坛法驾乘春转，鹤禁仙镳问寝来遥祝海隅同帝泽，年年长听属车雷
玉泉十二韵
作者：纳兰性德
朝代：清

地涌西山脉，名标禁御泉百层飞作雨，万顷汇成渊润下终归海，源高却自天萦烟来树杪，带雪落云边隐见瑶光曳，琤苁佩响传红栋桥宛转，乌榜棹洄沿蛟龙蟠翠岛，雁鹜起琼田镜面晶荧合，珠痕荡漾圆翠流初放荇，娇拥半开莲睿赏悬孤鉴，馀波溢九璇那居真有庆，鱼藻在诗篇
班婕妤怨歌
作者：纳兰性德
朝代：清

团团望舒月，皓皓冰蚕绢欲却炎天暑，比月裁成扇望舒圆易缺，金风换炎节风凉秋气寒，匣扇复谁看扇弃何足道，感妾伤怀抱对月泪如丝，君恩异旧时
盛京
作者：纳兰性德
朝代：清

拔地蛟龙宅，当关虎豹城山连长白秀，江入混同清庙社灵风肃，豪强右族更明明开创业，休拟作陪京
芳树
作者：纳兰性德
朝代：清

连理无分影，同心岂独芳傍檐巢翡翠，临水宿鸳鸯叶叶含春思，枝枝向画廊君情若比树，妾意复何伤陌上谁攀折，闺中思复侵眼凝清露重，眉敛翠烟深羌笛临风曲，悲笳出塞音纵垂千万缕，那系别离心
茅斋
作者：纳兰性德
朝代：清

闲亭照白日，一室罗古今偶焉此栖迟，抱膝悠然吟吟罢有余适，散瞩复披襟时开玉怀卷，或弹珠柱琴檐树吐新花，枝头语珍禽花发饶冶色，禽鸣多姣音色冶眩春目，音姣伤春心夕阳下虞渊，寂莫还空林清光复相照，片月西山岭东园桃李姿，是妾嫁君时燕婉为夫妇，相爱不相离良人忽远征，妾独守空帏忧来恒自叹，冀死魂追随又念妾死时，谁制万里衣幸有双鲤鱼，拟为寄君辞终日不成章，含泪自封题君若得鲤鱼，剖鱼开素书但看行中字，一一与泪俱
蕉园
作者：纳兰性德
朝代：清

见说斋坦闭，前朝大乙祠莺边花树树，燕外柳丝丝宫御人稀少，词臣例许窥今朝陪豹尾，新长万年枝
雄县观鱼
作者：纳兰性德
朝代：清

渔师临广泽，侍从俯清澜瑞入王舟好，仁知圣网宽拨鳞飞白雪，行鲙缕金盘在藻同周宴，时容万姓看
青衫湿遍·悼亡
作者：纳兰性德
朝代：清

青衫湿遍，凭伊慰我，忍便相忘。半月前头扶病，剪刀声、犹在银釭。忆生来、小胆怯空房。到而今，独伴梨花影，冷冥冥、尽意凄凉。愿指魂兮识路，教寻梦也回廊。咫尺玉钩斜路，一般消受，蔓草残阳。判把长眠滴醒，和清泪、搅入椒浆。怕幽泉、还为我神伤。道书生簿命宜将息，再休耽、怨粉愁香。料得重圆密誓，难禁寸裂柔肠。
高楼望月
作者：纳兰性德
朝代：清

戚戚复戚戚，高楼月如雪二八正婵娟，月明翡翠钿由来工织锦，生小倚朱弦朱弦岂解愁，素手似云浮一声落天上，闻者皆泪流别郎已经年，望郎出楼前青天如海水，碧月如珠圆月圆以复缺，不见长安客古道白于霜，沙灭行人迹月出光在天，月高光在地何当同心人，两两不相弃
题昭君怨
作者：缪公恩
朝代：清

颜色好，黄金少，美人空向胡尘老。黄金多，罹网罗，黄金虽多终奈何。
泥菩萨
作者：缪徵甲
朝代：清

泥菩萨，何时灵。易欺者，昏夜之黑黑，难欺者，上天之青青。上天命尔镇一方，襆头象简何轩昂。尔须扶善锄豪强，莫贪豪强陈酒浆。
野田黄雀行
作者：翁心存
朝代：清

游莫逐，雕陵鹊。栖莫近，瑶台鹤。瑶台露冷铩羽翰，雕陵风高遇矰缴。黄云夹陇粱稻肥，关河阻绝不得飞。鸥波浩荡，鸟道崄巇。鹰鹯下视，罻罗高施。黄雀行，声正悲，野田余粒啄欲尽，蓬蒿满目将安之。
题如皋汪氏文园，绿净园两图 减字木兰花 其二 念竹廊
作者：萧恒贞
朝代：清

万竿森秀。鹤妥凉云仙梦瘦。倚遍阑干。吟袖多应怯暮寒。风枝婀娜。绝似吴兴文与可。笋熟茶温。细雨春林客到门。
桂之树
作者：萧赵琰
朝代：清

桂之树，托根君之墀。大火当昏，郁郁离离。桂之树，结叶叶，交枝枝，中有丹心君不知。君不知，含情直待秋风吹。秋风吹，君知之。
春从天山来·赠陆君旸
作者：董俞
朝代：清

白发花卿。向梨花皓月，绿醑同倾。宫商自谱，乐府新声。骊珠一串分明。看轻拢慢撚，掩抑无限深情。正魂消，渐曲终人散，斗转参横。当年禁廷宠召，喜子夜瀛台，天语峥嵘。汉代延年，唐时幡绰，风流今古齐古。旋南驰叱拨，春江路、蟾白螺青。掩柴荆。蒲团茗碗，蝶梦初醒。
鼷鼠篇
作者：董文涣
朝代：清

鼷鼠食牛，维口实甘。角之觓觓。爰饱爰馋。岂不觳觫，乃饵以餂。匪惟忘苦，反嬉而恬。一恬一齧，用售其贪。牛身如叶，鼠口如蚕茧。栗有尽，果腹未厌。剥肤孔亟，以痛厥心。牟焉长号，命随以斩。嗟尔利口，君子何堪。履霜有始，由来者渐。夫焉处之，不恶而严。
东瓯令
作者：蒋士铨
朝代：清

莺低啭，龙怒鸣，一缕情丝去又停。非花非雾将人凝。在玉指，中间迸，须臾裂竹两三声，林际数峰青。
十二时慢二首
作者：蒋士铨
朝代：清

六花堆上黄茅屋，显出风神清皎。有玉树、琼枝围绕。端不让戴安道。蹇背冲寒，船唇忍冻，冰雪年年饱。倘相过、不厌狂奴，愿作飞鸿，一试去来泥爪。算百岁、浮名草草，低唱浅斟差好。糁径萦帘，随车逐马，放眼成缥缈。赖遮藏阙陷，儿童何必多扫。触热者、本堪绝倒，不龟手药难讨。竹挺高风，梅删俗艳，便是山翁照。问如何不乐，潘郎鬓点华了。人生不幸无过此，才子美人，为最在孝女。者般狼狈，真不解个，中意柳絮。沾泥杨花落溷。竟作苏台妓。抱浣尘、一卷新诗，小小银钩，泣写秋蓉名字。恰待得、扫眉人至。翠竹碧梧相对。镜里红妆，月中素影，笑问非耶是。料三生石上，因缘岂但今世。险做出、香消玉碎，自题小照憔悴。钗脚频敲，烛灰将烬，总是伤心泪。把断肠花叶，教郎一一私记。
十二时慢二首·其一
作者：蒋士铨
朝代：清

六花堆上黄茅屋，显出风神清皎。有玉树、琼枝围绕。端不让戴安道。蹇背冲寒，船唇忍冻，冰雪年年饱。倘相过、不厌狂奴，愿作飞鸿，一试去来泥爪。触热者、本堪绝倒，不龟手药难讨。竹挺高风，梅删俗艳，便是山翁照。问如何不乐，潘郎鬓点华了。
十二时慢二首·其一
作者：蒋士铨
朝代：清

六花堆上黄茅屋，显出风神清皎。有玉树、琼枝围绕。端不让戴安道。蹇背冲寒，船唇忍冻，冰雪年年饱。倘相过、不厌狂奴，愿作飞鸿，一试去来泥爪。算百岁、浮名草草，低唱浅斟差好。糁径萦帘，随车逐马，放眼成缥缈。赖遮藏阙陷，儿童何必多扫。触热者、本堪绝倒，不龟手药难讨。竹挺高风，梅删俗艳，便是山翁照。问如何不乐，潘郎鬓点华了。
十二时慢二首·其二
作者：蒋士铨
朝代：清

人生不幸无过此，才子美人，为最在孝女。者般狼狈，真不解个，中意柳絮。沾泥杨花落溷。竟作苏台妓。抱浣尘、一卷新诗，小小银钩，泣写秋蓉名字。恰待得、扫眉人至。翠竹碧梧相对。镜里红妆，月中素影，笑问非耶是。料三生石上，因缘岂但今世。险做出、香消玉碎，自题小照憔悴。钗脚频敲，烛灰将烬，总是伤心泪。把断肠花叶，教郎一一私记。
四字令三首
作者：蒋士铨
朝代：清

仙郎玉人，仙娥丽人，乌丝红袖温存。是迦陵后身。冰弦指痕。鹴裘酒痕。冻豪底用炉熏，借吹兰口唇。修篁翠排，疏桐翠排，满檐天乐飞来。是琴材笛材。珍珠迸阶。玻璃溜苔。白云满地皑皑，听泉声暗回。凭轩忆谁，凭栏待谁，幽人雅擅临池。是羲之献之。香丝鬓丝。帘丝钓丝。此间少住些儿，看山泉出时。
四字令三首·其一
作者：蒋士铨
朝代：清

仙郎玉人，仙娥丽人，乌丝红袖温存。是迦陵后身。冰弦指痕。鹴裘酒痕。冻豪底用炉熏，借吹兰口唇。
四字令三首·其三
作者：蒋士铨
朝代：清

凭轩忆谁，凭栏待谁，幽人雅擅临池。是羲之献之。香丝鬓丝。帘丝钓丝。此间少住些儿，看山泉出时。
四字令三首·其二
作者：蒋士铨
朝代：清

修篁翠排，疏桐翠排，满檐天乐飞来。是琴材笛材。珍珠迸阶。玻璃溜苔。白云满地皑皑，听泉声暗回。
念奴娇二十六首
作者：蒋士铨
朝代：清

落帆江口，是太行、归客悬弧之日。逝水年华，惊廿载、两字功名难必。白眼谈诗，黄衫说剑，已是飘零极。人生加冠，一身如此堪惜。且向桥上观澜，矶头舶踔，蜡我登临屐。拂拭泥金，题画扇、点染江山陈迹。斗面谁炊，瓣香自剪，酹酒坡公席。黄花落矣，莫辞尽醉今夕。画中人面，坐胡床、摘阮双雏侍侧。貂帽蛮靴，垂辫发、绝代春风颜色。旃帐魂孤，兜离语异，猎骑如云黑。阏氏年少，此时应也白头。当日一样还朝，羌儿泪洒，不若苏通国。留取余生，埋卫冢、蓬首翻求国贼。虎士如林，龙骧满厩，都尉何恩德。那堪再误，胡笳不用多拍。赐书能记，论才华、岂丑中郎之女。不放龙门，成谤史、留得班昭何取。一种伤心，几番隐恨，诗在谁怜汝。桃花庙侧，试拉息妫同语。可惜今古佳人，泰山一死，天不寻常许。我过明妃，青冢畔、著帽黄沙如雨。霜压盘雕，风吹病马，出塞悲行旅。亏他银甲，边声细细弹与。官街斜日，向城南、访汝枣花堂里。紫凤天吴，团绣袄、亲见小茶帘底。问我谁何，杨花孔雀，戏答前言耳。柴关书掩，文箫四壁如此。那须写韵吴娘，针神采线，剩馥黏图史。泼闷漫劳，沽酒伴、烂嚼残绒而已。眉妩风流，一般疏懒，贫病何年始。人生失意，琅琊当为情死。波平如许，记不起、凉月空江何处。抱膝船唇，天澹沲、不见一枝柔橹。半臂生寒，好秋难卧，孤坐和谁语。宦情如水，此时忘却今古。几人明镜当头，肯来消受，者雁沙鸥屿。恰忆归舟，酒醒对、蝉鬓添衣吟苦。点点江山，十年脚底，燕赵秦吴楚。满船凉月，问君载向何所。中年丝竹，列金钗、十二司空见惯。滴粉搓酥，兰气暖、月照一层烟幔。元九堂前，歧王宅里，小梦年华换。分司御史，座间偏解肠断。吾人富贵何时，读书好色，事事堪长叹。泪渍青衫，尘染鬓、镜里朱颜愁看。饥便吹篪，悲来击缶，累汝樱桃粲。狂歌无奈，清商为我低按。碧沼红阑，似西园、雅集玉山偕隐。拂面凉阴，垂地绿、微漏几条天影。万卷奇书，一枝翠盖，赢得荷筒饮。衣冠洒落，人闲残暑消尽。试问高柳谁栽，树犹如此，多少琅琊恨。河朔风流，今已矣、画里须眉无准。月榭飞觞，露台角伎，醉拥红妆寝。酒阑人散，不知留得何景。纱巾挂壁，向南窗、高卧那知寒暑。梦与古人，相伯仲、嘲戏何妨尔汝。说鬼谈天，读书论剑，我意都无取。扪图大噱，此中谁个堪语。不妨落佩欹冠，解饮醇醪，亦足称豪举。触热可怜，牛马侩、争买名园花墅。巢燕绕飞，秋风又起，那得闲居处。人生行乐，古今大抵如许。芳郊如掌，逐香风、穿过纵横林薄。几处花畦，春烂漫、艳锦红毹争拓。地列云霞，客俱蜂蝶，不减秦宫活。馀脂剩馥，凭他燕子偷掠。可惜香雾沾衣，浓阴拂面，好处无亭阁。诘曲深廊，交鼓翠、那借松毛编缚。佳日来稀，东邻见惯，岁岁开还落。何郎旧识，漫题凡鸟相谑。闲闲十亩，看花如、菘韭吏如莺燕。夕露朝霞，供采摘、买断绿愁红怨。老树维驹，残葩炙肉，杂沓笙歌宴。芳丛鹤盖，一年几度相见。独有偃地虬松，孤樘傲骨，横卧如人倦。剔藓扪苔，无醉墨、我向壁闲寻遍。谱继扬州，种分京雊，也算河阳县。城中万户，岂无高士庭院。离奇夭矫，借怪树、为门天然圭宝。中有乔松，前代物、阅历几何人寿。碧盖盘空，枯筋穴地，白雨苍皮溜。树犹如此，主人门第应旧。怎奈屋少楼台，地无丘壑，拳石差堪漱。么鸟争含，红雨坠、万点朱樱如豆。露井寻诗，平台啜茗，香染荀家袖。斜阳归去，郁然回首深秀。春明梦醒，便洒然、归去非同秦赘。一幅轻帆，数声桨、预遣风姨回避。场上鱼龙，盘中窭薮，变灭聊相戏。生于忧患，古今大抵如是。且去视膳堂边，凝妆楼侧，小拓灯龛地。书捧双筇，宵伏案、强似吹箫吴市。称体斑斓，等身图藉，佳日花前醉。古人寂寞，也应梦我千里。难教人听，是谈天、邹衍多言而赘。昔作无心，云出岫、尝恐鹤羞猿避。投笔非难，致身须蚤，始信前言戏。五穷相守，行吟带索如是。暂把眉上愁捐，鬓边尘浣，去觅藏名地。吾爱吾庐，卿用法、不管谁门如市。母是经师，妇为佳友，月伴先生醉。举头良夜，惜君生不同里。水精之域，现如来、一丈青莲花界。嫩角簪裾，河朔饮、水枕风船俱在。公子风标，丽人颜色，恰与仙郎对。十分消受，世间残暑无奈。转忆仆射陂前，绿杨千缕，浅瀫如罗带。展放天机，云锦段、拥出红妆翠盖。廿载飘蓬，更番触热，闭置车箱隘。清凉如许，船唇著我差快。古来消夏，有玉箫、金管木兰之枻。柳屿花汀，随处有、只有闲人难得。曲院三秋，鉴湖五月，越女无双白。婀娜碧玉，不妨添写身侧。君有鸥鹭奇姿，神仙逸气，新注金门籍。那得科头，箕踞坐、不向瀛洲太液。粉暑含香，黄扉直夜，同是东华客。何年买棹，弟兄花里浮拍。才人为政，羡宦成、三十居然不朽。伍德参观，如善射、转侧皆能人彀。游戏奇情，循良小传，千里传人口。西清馀子，旁观且袖双手。底事抛掷西湖，句留难过，展放林端牖。六代青山，横浅黛、都作袁家新妇。酒客清豪，名姬窈窕，小令歌红豆。香名艳福，几人兼此消受。燕支如雪，正清明、天气催花风紧。百宝栏边，结束了、飞燕新妆娇靓。腻脸朝酣，画衣香染，卷起千堆锦。谪仙犹在，酒边肯教人醒。笑我斗帐垂烟，绿窗辜负，了个侬春寝。国色当筵，想花神、也念相如多病。庭院深深，有酒客寻，芳漫嫌官冷。斜阳来看，满身都是花影。虚无缥缈，是因何、结想珊珊来矣。彩雾香云，留不住、留下语言文字。昨夜星辰，仙山楼阁，主者非耶是。女三为粲，姓名历历堪指。只恐咏到无题，寓言十九，别有闲情旨。小雅离骚，何所谓、香草美人而已。泽畔明珠，舟中玉杵，信否怜才子。士嗟不遇，梦中聊索知己。一帆婀娜，引孝廉、归舫半江秋水。下第情怀，初领略、未可悲歌已难。健翮方抟，霜蹄小蹶，况有陈平美。岂长贫贱，西清正要才子。且去将母吴门，寻亲白岳，一洗淮阴耻。恶少年来，相问讯、当日饿夫如是。家傍垂虹，窗横笠泽，小住为佳耳。扁舟散发，春来我亦行矣。十年前影，是碧梧、翠竹鸾停鹄峙。岁月迁移，人事改、今有鬑鬑须矣。彩服随兄，寿觞娱母，重启尚书郎。赐书千卷，孝廉之乐何似。记得同住仙源，杏坛春永，爱看趋庭鲤。文石幽篁，身左右、遂写冰颜于此。忠孝承家，文章报国，磊落佳公子。不宜宴坐，鹤书将诏君起。冰衔墨绶，是螭蚴、领赐圣恩除与。天念文翁，富儒术、教种锦城花去。诗辟蚕业，名题剑阁，官是神仙侣。川分巴字，悬门清澈如许。好趁江水平安，楼船稳便，迎到康宁母。仕女搴帷，父老拜、想见壶浆盈路。酒酌陴筒，鱼烹丙穴，再试斑衣舞。尊前上寿，南陔笙曲全补。生才之地，有相如、赋草子云奇字。仙吏放衙，还讲学、人拜南州夫子。郭绕桑麻，堂陈琴瑟，风俗归淳美。纵容为政，平生学可行己。可惜十上公车，两登荐剡，才饮巴江水。畴昔风流，盛文藻、白袷乌巾名士。剑拂衡湘，气吞云梦，笑夺曹刘垒。登临回首，莫提少年心事。两床丝竹，比南楼、老子兴复不浅。胸次依稀，海天阔、彼此低回青眼。十五年情，三千里路，室迩人非远。范张溪黍，家庭真意弥满。此去艳滪波长，峨眉月冷，别绪何由遣。梦入渝州，猿啸苦、惆怅思君不见。兄上新衔，弟还初服，出处交相勉。宦成可待，十年归未为晚。居吾语汝，启雕龙、炙輠谈天之口。跂脚支颐，还袒臂、亲做东西前后。吐舌伸头，耸肩侧耳，共拍庐胡手。古人名姓，子虚忘是乌有。试看忽鼓忽歌，妄言枉听，椎鲁皆良友。怕问三家，村学者、六四括囊无咎。蕉扇驱蚊，竹衫收汗，星挂疏疏柳。先生倦矣，豆花聊以为寿。子虚乌有，问前生、后世我身何在。谁是主人，谁是客、空处向谁相贷。意蕊心香，云车风马，都是难酬债。偶然住脚，可知庵在身外。一切庄列言诠，但增饶舌，转见胸中隘。画取团瓢，归梦里、梦醒思之无奈。知觉因缘，虚无起灭，甚矣诗人惫。还他一卷，先生无挂无碍。燕居而坐，是力田、孝弟明经才子。九命文章，憎蚤达、廿载三冬文史。因韵敲盘，万言倚马，捷敏谁能似。登楼入幕，书生聊复如此。但须红袖添香，绿衣司砚，何物夸金紫。闻道更番，吟锦瑟、赢得佳人画里。媚矣三姝，艳哉三妇，粲者皆子美。唐书再撰，大臣将荐君起。
念奴娇二十六首·其一
作者：蒋士铨
朝代：清

落帆江口，是太行、归客悬弧之日。逝水年华，惊廿载、两字功名难必。白眼谈诗，黄衫说剑，已是飘零极。人生加冠，一身如此堪惜。且向桥上观澜，矶头舶踔，蜡我登临屐。拂拭泥金，题画扇、点染江山陈迹。斗面谁炊，瓣香自剪，酹酒坡公席。黄花落矣，莫辞尽醉今夕。
念奴娇二十六首·其七
作者：蒋士铨
朝代：清

碧沼红阑，似西园、雅集玉山偕隐。拂面凉阴，垂地绿、微漏几条天影。万卷奇书，一枝翠盖，赢得荷筒饮。衣冠洒落，人闲残暑消尽。试问高柳谁栽，树犹如此，多少琅琊恨。河朔风流，今已矣、画里须眉无准。月榭飞觞，露台角伎，醉拥红妆寝。酒阑人散，不知留得何景。
念奴娇二十六首·其三
作者：蒋士铨
朝代：清

赐书能记，论才华、岂丑中郎之女。不放龙门，成谤史、留得班昭何取。一种伤心，几番隐恨，诗在谁怜汝。桃花庙侧，试拉息妫同语。可惜今古佳人，泰山一死，天不寻常许。我过明妃，青冢畔、著帽黄沙如雨。霜压盘雕，风吹病马，出塞悲行旅。亏他银甲，边声细细弹与。
念奴娇二十六首·其九
作者：蒋士铨
朝代：清

芳郊如掌，逐香风、穿过纵横林薄。几处花畦，春烂漫、艳锦红毹争拓。地列云霞，客俱蜂蝶，不减秦宫活。馀脂剩馥，凭他燕子偷掠。可惜香雾沾衣，浓阴拂面，好处无亭阁。诘曲深廊，交鼓翠、那借松毛编缚。佳日来稀，东邻见惯，岁岁开还落。何郎旧识，漫题凡鸟相谑。
念奴娇二十六首·其二
作者：蒋士铨
朝代：清

画中人面，坐胡床、摘阮双雏侍侧。貂帽蛮靴，垂辫发、绝代春风颜色。旃帐魂孤，兜离语异，猎骑如云黑。阏氏年少，此时应也白头。当日一样还朝，羌儿泪洒，不若苏通国。留取余生，埋卫冢、蓬首翻求国贼。虎士如林，龙骧满厩，都尉何恩德。那堪再误，胡笳不用多拍。
念奴娇二十六首·其二十
作者：蒋士铨
朝代：清

十年前影，是碧梧、翠竹鸾停鹄峙。岁月迁移，人事改、今有鬑鬑须矣。彩服随兄，寿觞娱母，重启尚书郎。赐书千卷，孝廉之乐何似。记得同住仙源，杏坛春永，爱看趋庭鲤。文石幽篁，身左右、遂写冰颜于此。忠孝承家，文章报国，磊落佳公子。不宜宴坐，鹤书将诏君起。
念奴娇二十六首·其二十一
作者：蒋士铨
朝代：清

冰衔墨绶，是螭蚴、领赐圣恩除与。天念文翁，富儒术、教种锦城花去。诗辟蚕业，名题剑阁，官是神仙侣。川分巴字，悬门清澈如许。好趁江水平安，楼船稳便，迎到康宁母。仕女搴帷，父老拜、想见壶浆盈路。酒酌陴筒，鱼烹丙穴，再试斑衣舞。尊前上寿，南陔笙曲全补。
念奴娇二十六首·其二十三
作者：蒋士铨
朝代：清

两床丝竹，比南楼、老子兴复不浅。胸次依稀，海天阔、彼此低回青眼。十五年情，三千里路，室迩人非远。范张溪黍，家庭真意弥满。此去艳滪波长，峨眉月冷，别绪何由遣。梦入渝州，猿啸苦、惆怅思君不见。兄上新衔，弟还初服，出处交相勉。宦成可待，十年归未为晚。
念奴娇二十六首·其二十二
作者：蒋士铨
朝代：清

生才之地，有相如、赋草子云奇字。仙吏放衙，还讲学、人拜南州夫子。郭绕桑麻，堂陈琴瑟，风俗归淳美。纵容为政，平生学可行己。可惜十上公车，两登荐剡，才饮巴江水。畴昔风流，盛文藻、白袷乌巾名士。剑拂衡湘，气吞云梦，笑夺曹刘垒。登临回首，莫提少年心事。
念奴娇二十六首·其二十五
作者：蒋士铨
朝代：清

子虚乌有，问前生、后世我身何在。谁是主人，谁是客、空处向谁相贷。意蕊心香，云车风马，都是难酬债。偶然住脚，可知庵在身外。一切庄列言诠，但增饶舌，转见胸中隘。画取团瓢，归梦里、梦醒思之无奈。知觉因缘，虚无起灭，甚矣诗人惫。还他一卷，先生无挂无碍。
念奴娇二十六首·其二十六
作者：蒋士铨
朝代：清

燕居而坐，是力田、孝弟明经才子。九命文章，憎蚤达、廿载三冬文史。因韵敲盘，万言倚马，捷敏谁能似。登楼入幕，书生聊复如此。但须红袖添香，绿衣司砚，何物夸金紫。闻道更番，吟锦瑟、赢得佳人画里。媚矣三姝，艳哉三妇，粲者皆子美。唐书再撰，大臣将荐君起。
念奴娇二十六首·其二十四
作者：蒋士铨
朝代：清

居吾语汝，启雕龙、炙輠谈天之口。跂脚支颐，还袒臂、亲做东西前后。吐舌伸头，耸肩侧耳，共拍庐胡手。古人名姓，子虚忘是乌有。试看忽鼓忽歌，妄言枉听，椎鲁皆良友。怕问三家，村学者、六四括囊无咎。蕉扇驱蚊，竹衫收汗，星挂疏疏柳。先生倦矣，豆花聊以为寿。
念奴娇二十六首·其五
作者：蒋士铨
朝代：清

波平如许，记不起、凉月空江何处。抱膝船唇，天澹沲、不见一枝柔橹。半臂生寒，好秋难卧，孤坐和谁语。宦情如水，此时忘却今古。几人明镜当头，肯来消受，者雁沙鸥屿。恰忆归舟，酒醒对、蝉鬓添衣吟苦。点点江山，十年脚底，燕赵秦吴楚。满船凉月，问君载向何所。
念奴娇二十六首·其八
作者：蒋士铨
朝代：清

纱巾挂壁，向南窗、高卧那知寒暑。梦与古人，相伯仲、嘲戏何妨尔汝。说鬼谈天，读书论剑，我意都无取。扪图大噱，此中谁个堪语。不妨落佩欹冠，解饮醇醪，亦足称豪举。触热可怜，牛马侩、争买名园花墅。巢燕绕飞，秋风又起，那得闲居处。人生行乐，古今大抵如许。
念奴娇二十六首·其六
作者：蒋士铨
朝代：清

中年丝竹，列金钗、十二司空见惯。滴粉搓酥，兰气暖、月照一层烟幔。元九堂前，歧王宅里，小梦年华换。分司御史，座间偏解肠断。吾人富贵何时，读书好色，事事堪长叹。泪渍青衫，尘染鬓、镜里朱颜愁看。饥便吹篪，悲来击缶，累汝樱桃粲。狂歌无奈，清商为我低按。
念奴娇二十六首·其十
作者：蒋士铨
朝代：清

闲闲十亩，看花如、菘韭吏如莺燕。夕露朝霞，供采摘、买断绿愁红怨。老树维驹，残葩炙肉，杂沓笙歌宴。芳丛鹤盖，一年几度相见。独有偃地虬松，孤樘傲骨，横卧如人倦。剔藓扪苔，无醉墨、我向壁闲寻遍。谱继扬州，种分京雊，也算河阳县。城中万户，岂无高士庭院。
念奴娇二十六首·其十一
作者：蒋士铨
朝代：清

离奇夭矫，借怪树、为门天然圭宝。中有乔松，前代物、阅历几何人寿。碧盖盘空，枯筋穴地，白雨苍皮溜。树犹如此，主人门第应旧。怎奈屋少楼台，地无丘壑，拳石差堪漱。么鸟争含，红雨坠、万点朱樱如豆。露井寻诗，平台啜茗，香染荀家袖。斜阳归去，郁然回首深秀。
念奴娇二十六首·其十七
作者：蒋士铨
朝代：清

燕支如雪，正清明、天气催花风紧。百宝栏边，结束了、飞燕新妆娇靓。腻脸朝酣，画衣香染，卷起千堆锦。谪仙犹在，酒边肯教人醒。笑我斗帐垂烟，绿窗辜负，了个侬春寝。国色当筵，想花神、也念相如多病。庭院深深，有酒客寻，芳漫嫌官冷。斜阳来看，满身都是花影。
念奴娇二十六首·其十三
作者：蒋士铨
朝代：清

难教人听，是谈天、邹衍多言而赘。昔作无心，云出岫、尝恐鹤羞猿避。投笔非难，致身须蚤，始信前言戏。五穷相守，行吟带索如是。暂把眉上愁捐，鬓边尘浣，去觅藏名地。吾爱吾庐，卿用法、不管谁门如市。母是经师，妇为佳友，月伴先生醉。举头良夜，惜君生不同里。
念奴娇二十六首·其十九
作者：蒋士铨
朝代：清

一帆婀娜，引孝廉、归舫半江秋水。下第情怀，初领略、未可悲歌已难。健翮方抟，霜蹄小蹶，况有陈平美。岂长贫贱，西清正要才子。且去将母吴门，寻亲白岳，一洗淮阴耻。恶少年来，相问讯、当日饿夫如是。家傍垂虹，窗横笠泽，小住为佳耳。扁舟散发，春来我亦行矣。
念奴娇二十六首·其十二
作者：蒋士铨
朝代：清

春明梦醒，便洒然、归去非同秦赘。一幅轻帆，数声桨、预遣风姨回避。场上鱼龙，盘中窭薮，变灭聊相戏。生于忧患，古今大抵如是。且去视膳堂边，凝妆楼侧，小拓灯龛地。书捧双筇，宵伏案、强似吹箫吴市。称体斑斓，等身图藉，佳日花前醉。古人寂寞，也应梦我千里。
念奴娇二十六首·其十五
作者：蒋士铨
朝代：清

古来消夏，有玉箫、金管木兰之枻。柳屿花汀，随处有、只有闲人难得。曲院三秋，鉴湖五月，越女无双白。婀娜碧玉，不妨添写身侧。君有鸥鹭奇姿，神仙逸气，新注金门籍。那得科头，箕踞坐、不向瀛洲太液。粉暑含香，黄扉直夜，同是东华客。何年买棹，弟兄花里浮拍。
念奴娇二十六首·其十八
作者：蒋士铨
朝代：清

虚无缥缈，是因何、结想珊珊来矣。彩雾香云，留不住、留下语言文字。昨夜星辰，仙山楼阁，主者非耶是。女三为粲，姓名历历堪指。只恐咏到无题，寓言十九，别有闲情旨。小雅离骚，何所谓、香草美人而已。泽畔明珠，舟中玉杵，信否怜才子。士嗟不遇，梦中聊索知己。
念奴娇二十六首·其十六
作者：蒋士铨
朝代：清

才人为政，羡宦成、三十居然不朽。伍德参观，如善射、转侧皆能人彀。游戏奇情，循良小传，千里传人口。西清馀子，旁观且袖双手。底事抛掷西湖，句留难过，展放林端牖。六代青山，横浅黛、都作袁家新妇。酒客清豪，名姬窈窕，小令歌红豆。香名艳福，几人兼此消受。
念奴娇二十六首·其十四
作者：蒋士铨
朝代：清

水精之域，现如来、一丈青莲花界。嫩角簪裾，河朔饮、水枕风船俱在。公子风标，丽人颜色，恰与仙郎对。十分消受，世间残暑无奈。转忆仆射陂前，绿杨千缕，浅瀫如罗带。展放天机，云锦段、拥出红妆翠盖。廿载飘蓬，更番触热，闭置车箱隘。清凉如许，船唇著我差快。
念奴娇二十六首·其四
作者：蒋士铨
朝代：清

官街斜日，向城南、访汝枣花堂里。紫凤天吴，团绣袄、亲见小茶帘底。问我谁何，杨花孔雀，戏答前言耳。柴关书掩，文箫四壁如此。那须写韵吴娘，针神采线，剩馥黏图史。泼闷漫劳，沽酒伴、烂嚼残绒而已。眉妩风流，一般疏懒，贫病何年始。人生失意，琅琊当为情死。
摸鱼儿十五首
作者：蒋士铨
朝代：清

洒秋风泪痕几许，酿成酸楚如此。哀猿啼到三声后，不管征人欲死。吾与尔，分万斛，闲愁歌泣将焉止。青春去矣，问何者销忧，只应无语，相对夕阳里。情一往，滟滟溶溶难比，恰似一江春水。无端风雨豪端出，哀怨声盈天地。知音几，个我辈，伤心不但钟情耳。呜呜谁倚，当付与双姑，玉箫相和，低唱过彭蠡。看斯人嵚嵜历落，不应寂寞如此。我为壮夫君白首，相见紫薇花底。三年矣、但诉说，平生大抵劳薪耳。故乡千里，到月白风清，酒阑灯灺，梦断一竿水。风涛阔，几许躁鳞赪尾，浮沉毕竟何止。烟波着个忘机叟，鸥鹭同生怜喜。鱼不饵、想得失，抛空老作天随子。凭谁呼起，把两鬓风尘，卅年心事，都共钓编委。挂秋旻布帆无恙，何堪相送南浦。鲤鱼风起人归也，吹动一城砧杵。津头鼓、报水宿，邮签红到青枫树。画中延伫，问拍拍凫鹥，船艄可肯，添我捉鱼舻。思往事，会把江山闲数，孤篷听遍寒雨。而今尚作临渊羡，敢与樵兄为伍。心自语、且暂借，渔蓑笑学灯前舞。芦花深处，坐辞淀湖边，输他征雁，共汝宿平楚。划人闲东西南北，无情最是秋水。水与秋光较深浅，不敌相思无底。愁欲死、怨海内，知音不合相知耳。离怀若此，谁耐得星星，夕阳红树，几个雁声里。记前岁，同在京华怀两，两怀又复相似。自北而南魂黯黯，我是画中汀沚。三千里、待随着，樯乌转掷风帆尾。慰君何以，愿横铲遥山，填平巨浸，缩地共欢喜。怪西风聚来鸿影，又将兄弟吹散。自从鸡黍登堂后，心在寿萱花畔。雅头粲、纵不解，风诗解捧留宾案。从容一饭，有无限清言，霏霏玉屑，斜日照帘蒜。依依处，别绪几多凌乱，津头自上青翰。故乡难住他乡远，底事雁行分断。江南岸、和病妇，慈亲思念增长欢。一条河汉，把天上星光，人间山色，隔作几般看。想绮窗琴边书畔，离怀一样相忆。添得缄楼几多话，目断江天无极。扪胸臆、既相识，如斯不若休相识。亲围难即，但计算征途，丁宁母弟，前路慎眠食。留不住，惭愧石尤无力，去帆千片如织。秋江正可迟迟去，争奈铜镇催逼。缁尘域、欢钗佩，衣冠知己都难得。老天催抑，教比客来南，南人往北，又不插双翼。别燕云软红尘土，板舆一两轻御。梦魂先到江南岸，画取尚书词句。红几数、待小建，花坊碎锦亲题署。黄莺相遇，认旧日使君，朱陈村里，乍暖劝农路。燕支坞，坐领满身香露，寿觞欢进无数。醉来可忆长安陌，二月街头卖处。将母去、至乐在，田园此事教人妒。好春遮获，索半臂偎寒，红妆举烛，续撰遂初赋。指南天鸿来燕去，河干阅尽车马。天涯修禊无多友，却又送君行也。花信寡、只一树，长条斜映离亭写。文章新价，想扁舟过处，还如莺掖，传说姓名雅。吾庐在，不等求田问舍，驴车暂许停驾。一年偷署湖山长，管领诗坛酒社。堂上斝、照彩袖，宫袍乐事多牵惹。凉秋新夏，愿旧疾消除，身如药树，习静寿萱下。泛春游花明柳暗，轻舟自缓于马。江乡十里珠帘卷，笑指状元来也。情多寡、择好句，旗亭壁上亲题写。春风无价，倘妙手传神，画来团扇，风度定闲雅。清暇日，重启读书旧舍，古人谁足方驾。天公厚意科名美，莫恋月村烟社。抛酒斝、念国士，遭逢魏阙添萦惹。翻经长夏，将后世评论，他年事业，料理一灯下。接平泉玻璃万顷，旧开丞相花墅。角巾曾咏澄江练，渌净执经堂户。春申浦、记芳草，裙腰晒遍斜阳罟。昔游佳处，但一著低回，水边林际，历历尽堪数。曲江宴，忽漫绾人簪组，朱轮来往公府。冰衔小署诗人字，臣本张溪渔父。教画取、画叶叶，蜻蛉欸乃摇轻橹。待持竿缕，把卅载忘机，临渊心事，细向惠施语。写风怀分司御史，依依射鸭阑曲。熏炉侍女桐阴下，添染朝衫新绿。珠几斛、买翠钿，成双暖老须燕玉。画中看足，道舞扇歌裙，不曾真个，新注小名录。人生事，大抵烟云断续，但须举酒相属。娇儿解觅金鱼佩，还乞老夫诗读。香荈熟、待舌本，回甘清味徐徐复。多情杜牧，休再发狂言，惊回红粉，笑转紫云目。认田田东西南北，碧波鱼戏莲叶。藕花亭子新凉后，一桁栏干斜摺。人影贴、唱水殿，风来香与鸥波接。暮云千叠，想十里平山，二分明月，中有笛声擪。缁尘海，那觅采芳菱艓。漫寻手板支颊。画楼若许人同倚，三尺碧筒应挟。冰簟阔、指明镜，中央小梦宛央惬。银河难涉，只百顷风潭，千章夏木，都借画屏摄。放先生鸾台凤阁，如何梦绕烟水。九峰三泖空濛极，移人辋川图里。还细指、看一桁，斜阳网挂鱼虾市。钓丝楼底，怕阑外沙崩，槛边湍落，鸥鹭暗惊起。苍茫外，何处汀唇沙觜。轻帆叶叶如驶。谁欤管领湖山者，让与芦中穷士。君莫拟、浑不放，大鱼东海扬鬐尾。御沟波渳，且斫脍蓬池，钓鳌瀛岛，岂必食河鲤。古今人贞心烈性，捐生大抵如许。狗彘纷纷草间活，何必同年而语。休悉数、到地覆，天翻毅魄难枚举。青燐如雨，指太仆街头，阜成门内，死算得其所。寻榆垈，马鬣累累相聚。还如堂列宾主。珊然环佩灵旗闪，点点神光来去。声激楚，听鬼唱，秋愤痛彼离离黍。廉姬季女，踏两朵慈云，生天稍后，来趁九莲炬。写秋光难寻匹练，湿银犹被轻盖。不放楼台浸空阔，换了荷花世界。烟水碍、待剪出，鸥波那有并刀快。黏天无赖，怕铺满明河，误他乌鹊，接翅碧云外。遮掩处，牵惹荇钗菱带。凌波袜子偷晒。镜里山痕无一点，谁见秋娘眉黛。漂泊债，有荡子，离妻种种伤心在。许多机械，算蛟落寒罾，蟹迷新簖，更比网罗坏。
摸鱼儿十五首·其七
作者：蒋士铨
朝代：清

别燕云软红尘土，板舆一两轻御。梦魂先到江南岸，画取尚书词句。红几数、待小建，花坊碎锦亲题署。黄莺相遇，认旧日使君，朱陈村里，乍暖劝农路。燕支坞，坐领满身香露，寿觞欢进无数。醉来可忆长安陌，二月街头卖处。将母去、至乐在，田园此事教人妒。好春遮获，索半臂偎寒，红妆举烛，续撰遂初赋。
摸鱼儿十五首·其三
作者：蒋士铨
朝代：清

挂秋旻布帆无恙，何堪相送南浦。鲤鱼风起人归也，吹动一城砧杵。津头鼓、报水宿，邮签红到青枫树。画中延伫，问拍拍凫鹥，船艄可肯，添我捉鱼舻。思往事，会把江山闲数，孤篷听遍寒雨。而今尚作临渊羡，敢与樵兄为伍。心自语、且暂借，渔蓑笑学灯前舞。芦花深处，坐辞淀湖边，输他征雁，共汝宿平楚。
摸鱼儿十五首·其九
作者：蒋士铨
朝代：清

泛春游花明柳暗，轻舟自缓于马。江乡十里珠帘卷，笑指状元来也。情多寡、择好句，旗亭壁上亲题写。春风无价，倘妙手传神，画来团扇，风度定闲雅。清暇日，重启读书旧舍，古人谁足方驾。天公厚意科名美，莫恋月村烟社。抛酒斝、念国士，遭逢魏阙添萦惹。翻经长夏，将后世评论，他年事业，料理一灯下。
摸鱼儿十五首·其二
作者：蒋士铨
朝代：清

看斯人嵚嵜历落，不应寂寞如此。我为壮夫君白首，相见紫薇花底。三年矣、但诉说，平生大抵劳薪耳。故乡千里，到月白风清，酒阑灯灺，梦断一竿水。风涛阔，几许躁鳞赪尾，浮沉毕竟何止。烟波着个忘机叟，鸥鹭同生怜喜。鱼不饵、想得失，抛空老作天随子。凭谁呼起，把两鬓风尘，卅年心事，都共钓编委。
摸鱼儿十五首·其五
作者：蒋士铨
朝代：清

怪西风聚来鸿影，又将兄弟吹散。自从鸡黍登堂后，心在寿萱花畔。雅头粲、纵不解，风诗解捧留宾案。从容一饭，有无限清言，霏霏玉屑，斜日照帘蒜。依依处，别绪几多凌乱，津头自上青翰。故乡难住他乡远，底事雁行分断。江南岸、和病妇，慈亲思念增长欢。一条河汉，把天上星光，人间山色，隔作几般看。
摸鱼儿十五首·其八
作者：蒋士铨
朝代：清

指南天鸿来燕去，河干阅尽车马。天涯修禊无多友，却又送君行也。花信寡、只一树，长条斜映离亭写。文章新价，想扁舟过处，还如莺掖，传说姓名雅。吾庐在，不等求田问舍，驴车暂许停驾。一年偷署湖山长，管领诗坛酒社。堂上斝、照彩袖，宫袍乐事多牵惹。凉秋新夏，愿旧疾消除，身如药树，习静寿萱下。
摸鱼儿十五首·其六
作者：蒋士铨
朝代：清

想绮窗琴边书畔，离怀一样相忆。添得缄楼几多话，目断江天无极。扪胸臆、既相识，如斯不若休相识。亲围难即，但计算征途，丁宁母弟，前路慎眠食。留不住，惭愧石尤无力，去帆千片如织。秋江正可迟迟去，争奈铜镇催逼。缁尘域、欢钗佩，衣冠知己都难得。老天催抑，教比客来南，南人往北，又不插双翼。
摸鱼儿十五首·其十
作者：蒋士铨
朝代：清

接平泉玻璃万顷，旧开丞相花墅。角巾曾咏澄江练，渌净执经堂户。春申浦、记芳草，裙腰晒遍斜阳罟。昔游佳处，但一著低回，水边林际，历历尽堪数。曲江宴，忽漫绾人簪组，朱轮来往公府。冰衔小署诗人字，臣本张溪渔父。教画取、画叶叶，蜻蛉欸乃摇轻橹。待持竿缕，把卅载忘机，临渊心事，细向惠施语。
摸鱼儿十五首·其十一
作者：蒋士铨
朝代：清

写风怀分司御史，依依射鸭阑曲。熏炉侍女桐阴下，添染朝衫新绿。珠几斛、买翠钿，成双暖老须燕玉。画中看足，道舞扇歌裙，不曾真个，新注小名录。人生事，大抵烟云断续，但须举酒相属。娇儿解觅金鱼佩，还乞老夫诗读。香荈熟、待舌本，回甘清味徐徐复。多情杜牧，休再发狂言，惊回红粉，笑转紫云目。
摸鱼儿十五首·其十三
作者：蒋士铨
朝代：清

放先生鸾台凤阁，如何梦绕烟水。九峰三泖空濛极，移人辋川图里。还细指、看一桁，斜阳网挂鱼虾市。钓丝楼底，怕阑外沙崩，槛边湍落，鸥鹭暗惊起。苍茫外，何处汀唇沙觜。轻帆叶叶如驶。谁欤管领湖山者，让与芦中穷士。君莫拟、浑不放，大鱼东海扬鬐尾。御沟波渳，且斫脍蓬池，钓鳌瀛岛，岂必食河鲤。
摸鱼儿十五首·其十二
作者：蒋士铨
朝代：清

认田田东西南北，碧波鱼戏莲叶。藕花亭子新凉后，一桁栏干斜摺。人影贴、唱水殿，风来香与鸥波接。暮云千叠，想十里平山，二分明月，中有笛声擪。缁尘海，那觅采芳菱艓。漫寻手板支颊。画楼若许人同倚，三尺碧筒应挟。冰簟阔、指明镜，中央小梦宛央惬。银河难涉，只百顷风潭，千章夏木，都借画屏摄。
摸鱼儿十五首·其十五
作者：蒋士铨
朝代：清

写秋光难寻匹练，湿银犹被轻盖。不放楼台浸空阔，换了荷花世界。烟水碍、待剪出，鸥波那有并刀快。黏天无赖，怕铺满明河，误他乌鹊，接翅碧云外。遮掩处，牵惹荇钗菱带。凌波袜子偷晒。镜里山痕无一点，谁见秋娘眉黛。漂泊债，有荡子，离妻种种伤心在。许多机械，算蛟落寒罾，蟹迷新簖，更比网罗坏。
摸鱼儿十五首·其十四
作者：蒋士铨
朝代：清

古今人贞心烈性，捐生大抵如许。狗彘纷纷草间活，何必同年而语。休悉数、到地覆，天翻毅魄难枚举。青燐如雨，指太仆街头，阜成门内，死算得其所。寻榆垈，马鬣累累相聚。还如堂列宾主。珊然环佩灵旗闪，点点神光来去。声激楚，听鬼唱，秋愤痛彼离离黍。廉姬季女，踏两朵慈云，生天稍后，来趁九莲炬。
摸鱼儿十五首·其四
作者：蒋士铨
朝代：清

划人闲东西南北，无情最是秋水。水与秋光较深浅，不敌相思无底。愁欲死、怨海内，知音不合相知耳。离怀若此，谁耐得星星，夕阳红树，几个雁声里。记前岁，同在京华怀两，两怀又复相似。自北而南魂黯黯，我是画中汀沚。三千里、待随着，樯乌转掷风帆尾。慰君何以，愿横铲遥山，填平巨浸，缩地共欢喜。
梁州新郎三首
作者：蒋士铨
朝代：清

朱栏三摺幽花，一径留下，当时人影。竹香兰露，玉箫低度谁听。漫忆乘鸾烟雾，踏翠郊原，总是伤心境。怕回风、吹去也断肠声惭愧，千家紫凤笙。秦楼换巫云，凝可怜宵燕子，今番定思，往事向谁明。半螺残墨一边，明镜自写，空庭愁影。长齐绣佛，中年应悔多情。为甚彭家宜慰，李氏征蛮，也有风流性。赚金钱、遥卖我恨冯生，把画像流传，各峒营流星。度金丸迸谢，扬州陆弼弓衣咏，省识处胜丹青。朝衫初脱篮舆，过岭阅遍，炎荒风景。会江楼小，相依嘉佑窗棂。最爱白鹤峰间，无邪齐静，新鉴甘泉井。秋来家、贝足谢居停荔子，垂垂拂户青碧，落洞堪游骋。倚桄榔愿作，遨头领真，一共酩酊。
梁州新郎三首·其一
作者：蒋士铨
朝代：清

朱栏三摺幽花，一径留下，当时人影。竹香兰露，玉箫低度谁听。漫忆乘鸾烟雾，踏翠郊原，总是伤心境。怕回风、吹去也断肠声惭愧，千家紫凤笙。秦楼换巫云，凝可怜宵燕子，今番定思，往事向谁明。
梁州新郎三首·其三
作者：蒋士铨
朝代：清

朝衫初脱篮舆，过岭阅遍，炎荒风景。会江楼小，相依嘉佑窗棂。最爱白鹤峰间，无邪齐静，新鉴甘泉井。秋来家、贝足谢居停荔子，垂垂拂户青碧，落洞堪游骋。倚桄榔愿作，遨头领真，一共酩酊。
梁州新郎三首·其二
作者：蒋士铨
朝代：清

半螺残墨一边，明镜自写，空庭愁影。长齐绣佛，中年应悔多情。为甚彭家宜慰，李氏征蛮，也有风流性。赚金钱、遥卖我恨冯生，把画像流传，各峒营流星。度金丸迸谢，扬州陆弼弓衣咏，省识处胜丹青。
沁园春八首
作者：蒋士铨
朝代：清

归与归与，钟山之英，草堂之灵。看阜属蒋侯，小姑相倚，墩乃谢传，介甫何争。一片江山，六朝金粉，著我其闲亦有情。无名氏、是南州孺子，东郭先生。有时醉笔纵横，定题遍、江南泾翠屏。喜溪犬图书，扁舟安稳，孺人稚子，寿母康宁。画里携家，花时载酒，吴越风光次第经。缁尘里、问驴车辛苦，名宦谁成。翰林主人，御史大夫，文章有灵。只风骚跌宕，随时自得，神仙游戏，与物无争。纸阁芦帘，锦衾角枕，梁孟偏旁著艳情。房栊悄、在琴边酒畔，仍是书生。镜中远远山横，又何取、偎寒软玉屏。但填成小令，凭肩指授，歌来绮语，逐字丁宁。燕贴香怀，兰窥好梦，蚤诞娇儿授六经。敲诗夜、恐聪明小婢，还昵康成。手敛姜芽，岂有霜毫，驱驰百灵。算鸣机组织，佳人暗解，投壶揖让，君子闲争。笑绝冠缨，悲横蜡泪，悱恻缠绵共此情。谁堪语、只寒山拾得，可话无生。华堂雾锁烟横，看孔雀、文章列画屏。是檐花争笑，尽教春重，塔铃无语，只要风宁。日暮谈天，书休谒鬼，戏注孙阳相马经。萧萧路、剩江关辞赋，愁煞兰成。上元夫人，碧落侍郎，仙缘去来。恰灯宵现行，银河吐艳，灯宵示寂，铅泪成灰。廿六年光，平生慰藉，老去柔肠日九回。头白矣、拥东方千骑，鸿案谁偕。三年官阁伤怀，怕月转、空楼雨滴阶。剩膝前儿女，呼耶作母，画中冠佩，减俸营斋。五千繁弦，百千絮语，雪鬓钟情更可哀。倘辛苦、有两株琼树，三锡鸾回。虫尔来前，尔雅重笺，为伊释名。想公会夫人，汝为齐女，晋留重耳，谁是申生。孤竹餐薇，荆蛮采药，鸿雁关河弟唤兄。嗟子季、似乘舟卫寿，字字伤情。卑栖爱择田荆，应花萼、楼中第几声。比苦竹丛边，行兮不得，秋风原上，急也曾经。饼怨婆焦，妇称姑恶，蜂蚁网常友爱并。嘈嘈处、有阋于墙者，蓦地心惊。聒聒哥哥，南北之人，语音不同。似蝉翼流嘶，未登月令，沙溪振翅，不入豳风。腹乃幡然，背尤盎尔，长脚还堪比相公。马头上、有半鞍明月，声在其中。秋来紫豆花丛，挂纸阁、芦帘铁马东。向壶腹藏身，请君入瓮，瓜瓤作饷，为尔开笼。蟋蟀窥状，斯螽动股，借乱军声十二峰。抛残体、任蚁穿鸡啄，化作沙虫。比事属词，敦厚温柔，春秋国风。是司马游梁，年华正富，虞卿解印，著作弥工。艮岳烟云，樊楼灯火，一代兴亡在此中。遗闻所、便针缝锦衲，网缀鱼虫。敲来几点晨钟，更堪断、森严审异同。叹东京鼎盛，欢场易散，中原事去，梦境全空。兀术观图，婆留索地，天使吴山易汴宫。一杯酒。又一声长笛，才子英雄。百六十年，人物风光，天中剩区。看金明池上，秋凉洗马，玉津园里，日落啼乌。广武兴悲，夷门陨涕，七十侯生尚在无。伤心处、比洛阳宫阙，一样荒芜。几番搔首踟蹰，便写向、旗亭补说郛。似阮公讲学，淹留尉氏，班生作赋，叹美东都。谰语丁宁，丛谈细碎，入手皆成一串珠。谁更要。写开元遗事，南宋新书。
沁园春八首·其一
作者：蒋士铨
朝代：清

归与归与，钟山之英，草堂之灵。看阜属蒋侯，小姑相倚，墩乃谢传，介甫何争。一片江山，六朝金粉，著我其闲亦有情。无名氏、是南州孺子，东郭先生。有时醉笔纵横，定题遍、江南泾翠屏。喜溪犬图书，扁舟安稳，孺人稚子，寿母康宁。画里携家，花时载酒，吴越风光次第经。缁尘里、问驴车辛苦，名宦谁成。
沁园春八首·其七
作者：蒋士铨
朝代：清

比事属词，敦厚温柔，春秋国风。是司马游梁，年华正富，虞卿解印，著作弥工。艮岳烟云，樊楼灯火，一代兴亡在此中。遗闻所、便针缝锦衲，网缀鱼虫。敲来几点晨钟，更堪断、森严审异同。叹东京鼎盛，欢场易散，中原事去，梦境全空。兀术观图，婆留索地，天使吴山易汴宫。一杯酒。又一声长笛，才子英雄。
沁园春八首·其三
作者：蒋士铨
朝代：清

手敛姜芽，岂有霜毫，驱驰百灵。算鸣机组织，佳人暗解，投壶揖让，君子闲争。笑绝冠缨，悲横蜡泪，悱恻缠绵共此情。谁堪语、只寒山拾得，可话无生。华堂雾锁烟横，看孔雀、文章列画屏。是檐花争笑，尽教春重，塔铃无语，只要风宁。日暮谈天，书休谒鬼，戏注孙阳相马经。萧萧路、剩江关辞赋，愁煞兰成。
沁园春八首·其二
作者：蒋士铨
朝代：清

翰林主人，御史大夫，文章有灵。只风骚跌宕，随时自得，神仙游戏，与物无争。纸阁芦帘，锦衾角枕，梁孟偏旁著艳情。房栊悄、在琴边酒畔，仍是书生。镜中远远山横，又何取、偎寒软玉屏。但填成小令，凭肩指授，歌来绮语，逐字丁宁。燕贴香怀，兰窥好梦，蚤诞娇儿授六经。敲诗夜、恐聪明小婢，还昵康成。
沁园春八首·其五
作者：蒋士铨
朝代：清

虫尔来前，尔雅重笺，为伊释名。想公会夫人，汝为齐女，晋留重耳，谁是申生。孤竹餐薇，荆蛮采药，鸿雁关河弟唤兄。嗟子季、似乘舟卫寿，字字伤情。卑栖爱择田荆，应花萼、楼中第几声。比苦竹丛边，行兮不得，秋风原上，急也曾经。饼怨婆焦，妇称姑恶，蜂蚁网常友爱并。嘈嘈处、有阋于墙者，蓦地心惊。
沁园春八首·其八
作者：蒋士铨
朝代：清

百六十年，人物风光，天中剩区。看金明池上，秋凉洗马，玉津园里，日落啼乌。广武兴悲，夷门陨涕，七十侯生尚在无。伤心处、比洛阳宫阙，一样荒芜。几番搔首踟蹰，便写向、旗亭补说郛。似阮公讲学，淹留尉氏，班生作赋，叹美东都。谰语丁宁，丛谈细碎，入手皆成一串珠。谁更要。写开元遗事，南宋新书。
沁园春八首·其六
作者：蒋士铨
朝代：清

聒聒哥哥，南北之人，语音不同。似蝉翼流嘶，未登月令，沙溪振翅，不入豳风。腹乃幡然，背尤盎尔，长脚还堪比相公。马头上、有半鞍明月，声在其中。秋来紫豆花丛，挂纸阁、芦帘铁马东。向壶腹藏身，请君入瓮，瓜瓤作饷，为尔开笼。蟋蟀窥状，斯螽动股，借乱军声十二峰。抛残体、任蚁穿鸡啄，化作沙虫。
沁园春八首·其四
作者：蒋士铨
朝代：清

上元夫人，碧落侍郎，仙缘去来。恰灯宵现行，银河吐艳，灯宵示寂，铅泪成灰。廿六年光，平生慰藉，老去柔肠日九回。头白矣、拥东方千骑，鸿案谁偕。三年官阁伤怀，怕月转、空楼雨滴阶。剩膝前儿女，呼耶作母，画中冠佩，减俸营斋。五千繁弦，百千絮语，雪鬓钟情更可哀。倘辛苦、有两株琼树，三锡鸾回。
浪淘沙二首
作者：蒋士铨
朝代：清

愁味比秋浓，雨滴疏桐。来书似有泪痕封。梦里痴人争盼醒，醒也匆匆。聚散已朦胧，目断宾鸿。酸酸楚楚付西风。诸想不生诸病减，心莫玲珑。潦草一年年，似人蚕眠。玉堂清冷与萧然。解意江湖漂泊苦，我亦啼鹃。涂抹衍波笺，短咏长篇。欲将身化岭南船。送尔仙山楼阁上，挥手云烟。
浪淘沙二首·其一
作者：蒋士铨
朝代：清

愁味比秋浓，雨滴疏桐。来书似有泪痕封。梦里痴人争盼醒，醒也匆匆。聚散已朦胧，目断宾鸿。酸酸楚楚付西风。诸想不生诸病减，心莫玲珑。
浪淘沙二首·其二
作者：蒋士铨
朝代：清

潦草一年年，似人蚕眠。玉堂清冷与萧然。解意江湖漂泊苦，我亦啼鹃。涂抹衍波笺，短咏长篇。欲将身化岭南船。送尔仙山楼阁上，挥手云烟。
满江红十六首
作者：蒋士铨
朝代：清

混混黄流，秋九月、狂澜初落。背夕照，扬舲东去，扁舟如雀。千尺射波浮日彩，一沟洪水围天脚。破烟云，两朵北邙山，青如昨。橹声轧，潜蛟愕，帆影侧，游鳞跃。笑当年，割据今朝城郭。数折源通星宿远，一层冰绕昆仑弱。把英雄，事业问前朝，消河洛。凿翠流丹，使全楚、山川襟带。是一片，神工鬼斧，劈开灵界。矶下白龟横断岸，楼中黄鹤飞天外。剩文章，双照大江流，垂金薤。一斗酒，犹堪载，三分事，聊堪话。甚英雄，竖子倏焉成败。歌舞二乔谁得有，舳舻千里今安在。便江风，山月尚如前，都无奈。短后之衣，学新妇、车中闭置。闲管领，鱼龙角抵，莫非王事。灯市画廊围绮阁，天街仙乐飘檐翠。有迦陵，小部奏钧天，霓裳队。豪侠客，谁能似，词赋手，难为继。况兼人，才调聪明绝世。天下英雄君与操，梦中蝴蝶官如戏。岁星耶，流落又人闲，神仙吏。马驿郎当，南浦上、雁声凄绝。谁与唱，穷秋一路，晓风残月。画壁重寻钗脚字，黄河怒卷龙门雪。忆官斋，吹彻玉笙寒，新婚别。英雄概，刚肠热，儿女态，柔肠折。负绸缪，小印臂痕亲啮。取瑟而歌公莫舞，以儒为戏吾真拙。把离愁，抛掷与江山，都休说。十载填词，悔俱被、粉黏脂涴。才悟出，文之至者，不烦堆垛。谲谏旁嘲惟自哂，真情本色凭谁和。待招他、天下恨人魂，归来些。淳闷语，真无那，颠倒事，何堪唾。谈笑把，贤愚肝肺，豪端穿过。误处从君张眼顾，悲哉让我横肱卧。料知音、各有泪痕双，谁先堕。毛颖先生，新除授、蔚蓝天使。青眼内，生平不识，杨朱墨氏。翠壁闲题应灭迹，绿天遍写难寻字。草新诗、待借碧纱笼，添骡子。黛眉恨，何关尔、青衫泪，多由此。判升沈，一旬辛苦，三年悲喜。疏密圈来方入彀，纵横抹去非知己。比卢公、老脸坐中书，操生死。判姓分衔，纵五尺、二分宽窄。雕镂出，一行细字，堪陪玉尺。左右分陈监试案，收藏不到司衡席。认经房、卷面印分明，存稽核。天人界，鸿沟画、云霄路，函关隔。发军符，好风吹送，几行飞翮。半喜犹争文字命，终身已注师生籍。抱遗珠、借慰老儒心，嗟何益。束笋投来，展素册、分行罗布。指星宿，三垣列舍，各依躔度。面貌难猜鬷蔑丑，姓名那识颜标误。待揩摩、老眼认参军，如遮雾。白圭玷，青蝇污、兼金屑，黄沙淤。自披寻，斜斜整整，虫鱼夹注。爱者兼存题品字，弃之还载瑕疵句。比文昌、禄籍更分明，堪凭据。经笥便便，知不等、巾箱储蕴。欢燕石，丰年难售，椟中重韫。赵括残兵同一泣，田横义士都相殉。待求他、药笼贮黄杨，偏逢闰。冬烘册，陈年券、鱼豕字，尖义韵。向此中，沈沦苦海，地天俱闷。跃冶岂无干镆宝，藏锋偶作铅刀钝。祝他年、拔宅共飞升，休长闲。比并堂餐，计日进、红笺一纸。十八品，盘中饾饤，米监羊豕。鱼缺宁生冯铗叹，蔬多恰称樊迟鄙。大官厨、日费万千钱，如斯耳。饕餮客，必何喜、瞢腾仆，饱欲死。寻思到，小人有母，尚无甘旨。减食聊存啜菽念，断荤窃养斋居志。笑先生、果腹不多时，瓜期矣。来自田间，代老妇、燔柴于爨。消受煞，残杯冷炙，馀薪烬炭。夺得瓜壶鱼錀底，受来鞭棰风帘畔。比杜陵、诗老灌园人，獠奴段。鸡鹜食，低眉看、井臼利，偷闲算。还细问，官人门第，居何里闬。媚灶深知求福理，戛羹定少封侯愿。盼归田、乞肉遗山妻，哗然散。黄卷青灯，二十载、纸窗消受。分给到，九枝银蜡，冰湖明透。照我量才分玉尺，让他修史围红袖。记风檐、默坐尽三条，听寒漏。耀赤字，珠辉秀、映彩笔，银花茂。晃朗到，斗光神眼，虚堂左右。泪尽不知歌舞席，心灰直到文昌宿。炳元灯、炯炯日中天，长如书。祝祝呼来，佐公膳、却分双只。一拳耳，不成毛羽，休论肥瘠。酷似小儿窠内老，待寻道士笼中易。奉高名、取笑冠同群，予滋戚。不尔杀，知无益，必自毙，生何迫。可记得，斜阳寸坞，于埘于桀。深院教栖名士牖，后车载去淮南宅。有茅容、明日饭林宗，非畴昔。伏几昏昏，却又是、困人天气。宁耐着，飞花庭院，落红铺砌。药鼎声微窗转日，茶烟风软帘垂地。抱新愁、扶病几登台，无情思。堤上柳，鹅黄腻，堤下涧，鱼鳞细。掩映出，芳胜宛转，荷锄人至。学稼难耕归去图，浮家悔识饥来字。听饧箫，社鼓一声声，春如是。春草芦沟，又加写、旗亭行色。比叠到，阳关三曲，曼声凄恻。画本重题言不尽，故人相送情难极。较桑乾、深浅意何如，惟君识。车与马，鞭丝勒，主与客，觥船侧。埋怨到，绿杨丝短，系君无力。聚首不如图以内，怀人只在天之北。咽离声、流水最无情，何曾息。游子归来，洗靴袜、征衫才卸。浣不尽，燕云塞雪，酒痕狼藉。蔡顺倍添慈母惜，杜羔幸免山妻骂。看娇儿、绕膝更思亲，何年赦。旧棨戟，青山亚，新绰楔，朝晖挂。尽经年，行田上冢，治家粗罢。毛义自应求仕宦，向平且漫谋婚嫁。捧安车、奉母渡桑乾，当重画。
满江红十六首·其一
作者：蒋士铨
朝代：清

混混黄流，秋九月、狂澜初落。背夕照，扬舲东去，扁舟如雀。千尺射波浮日彩，一沟洪水围天脚。破烟云，两朵北邙山，青如昨。橹声轧，潜蛟愕，帆影侧，游鳞跃。笑当年，割据今朝城郭。数折源通星宿远，一层冰绕昆仑弱。把英雄，事业问前朝，消河洛。
满江红十六首·其七
作者：蒋士铨
朝代：清

判姓分衔，纵五尺、二分宽窄。雕镂出，一行细字，堪陪玉尺。左右分陈监试案，收藏不到司衡席。认经房、卷面印分明，存稽核。天人界，鸿沟画、云霄路，函关隔。发军符，好风吹送，几行飞翮。半喜犹争文字命，终身已注师生籍。抱遗珠、借慰老儒心，嗟何益。
满江红十六首·其三
作者：蒋士铨
朝代：清

短后之衣，学新妇、车中闭置。闲管领，鱼龙角抵，莫非王事。灯市画廊围绮阁，天街仙乐飘檐翠。有迦陵，小部奏钧天，霓裳队。豪侠客，谁能似，词赋手，难为继。况兼人，才调聪明绝世。天下英雄君与操，梦中蝴蝶官如戏。岁星耶，流落又人闲，神仙吏。
满江红十六首·其九
作者：蒋士铨
朝代：清

经笥便便，知不等、巾箱储蕴。欢燕石，丰年难售，椟中重韫。赵括残兵同一泣，田横义士都相殉。待求他、药笼贮黄杨，偏逢闰。冬烘册，陈年券、鱼豕字，尖义韵。向此中，沈沦苦海，地天俱闷。跃冶岂无干镆宝，藏锋偶作铅刀钝。祝他年、拔宅共飞升，休长闲。
满江红十六首·其二
作者：蒋士铨
朝代：清

凿翠流丹，使全楚、山川襟带。是一片，神工鬼斧，劈开灵界。矶下白龟横断岸，楼中黄鹤飞天外。剩文章，双照大江流，垂金薤。一斗酒，犹堪载，三分事，聊堪话。甚英雄，竖子倏焉成败。歌舞二乔谁得有，舳舻千里今安在。便江风，山月尚如前，都无奈。
满江红十六首·其五
作者：蒋士铨
朝代：清

十载填词，悔俱被、粉黏脂涴。才悟出，文之至者，不烦堆垛。谲谏旁嘲惟自哂，真情本色凭谁和。待招他、天下恨人魂，归来些。淳闷语，真无那，颠倒事，何堪唾。谈笑把，贤愚肝肺，豪端穿过。误处从君张眼顾，悲哉让我横肱卧。料知音、各有泪痕双，谁先堕。
满江红十六首·其八
作者：蒋士铨
朝代：清

束笋投来，展素册、分行罗布。指星宿，三垣列舍，各依躔度。面貌难猜鬷蔑丑，姓名那识颜标误。待揩摩、老眼认参军，如遮雾。白圭玷，青蝇污、兼金屑，黄沙淤。自披寻，斜斜整整，虫鱼夹注。爱者兼存题品字，弃之还载瑕疵句。比文昌、禄籍更分明，堪凭据。
满江红十六首·其六
作者：蒋士铨
朝代：清

毛颖先生，新除授、蔚蓝天使。青眼内，生平不识，杨朱墨氏。翠壁闲题应灭迹，绿天遍写难寻字。草新诗、待借碧纱笼，添骡子。黛眉恨，何关尔、青衫泪，多由此。判升沈，一旬辛苦，三年悲喜。疏密圈来方入彀，纵横抹去非知己。比卢公、老脸坐中书，操生死。
满江红十六首·其十
作者：蒋士铨
朝代：清

比并堂餐，计日进、红笺一纸。十八品，盘中饾饤，米监羊豕。鱼缺宁生冯铗叹，蔬多恰称樊迟鄙。大官厨、日费万千钱，如斯耳。饕餮客，必何喜、瞢腾仆，饱欲死。寻思到，小人有母，尚无甘旨。减食聊存啜菽念，断荤窃养斋居志。笑先生、果腹不多时，瓜期矣。
满江红十六首·其十一
作者：蒋士铨
朝代：清

来自田间，代老妇、燔柴于爨。消受煞，残杯冷炙，馀薪烬炭。夺得瓜壶鱼錀底，受来鞭棰风帘畔。比杜陵、诗老灌园人，獠奴段。鸡鹜食，低眉看、井臼利，偷闲算。还细问，官人门第，居何里闬。媚灶深知求福理，戛羹定少封侯愿。盼归田、乞肉遗山妻，哗然散。
满江红十六首·其十三
作者：蒋士铨
朝代：清

祝祝呼来，佐公膳、却分双只。一拳耳，不成毛羽，休论肥瘠。酷似小儿窠内老，待寻道士笼中易。奉高名、取笑冠同群，予滋戚。不尔杀，知无益，必自毙，生何迫。可记得，斜阳寸坞，于埘于桀。深院教栖名士牖，后车载去淮南宅。有茅容、明日饭林宗，非畴昔。
满江红十六首·其十二
作者：蒋士铨
朝代：清

黄卷青灯，二十载、纸窗消受。分给到，九枝银蜡，冰湖明透。照我量才分玉尺，让他修史围红袖。记风檐、默坐尽三条，听寒漏。耀赤字，珠辉秀、映彩笔，银花茂。晃朗到，斗光神眼，虚堂左右。泪尽不知歌舞席，心灰直到文昌宿。炳元灯、炯炯日中天，长如书。
满江红十六首·其十五
作者：蒋士铨
朝代：清

春草芦沟，又加写、旗亭行色。比叠到，阳关三曲，曼声凄恻。画本重题言不尽，故人相送情难极。较桑乾、深浅意何如，惟君识。车与马，鞭丝勒，主与客，觥船侧。埋怨到，绿杨丝短，系君无力。聚首不如图以内，怀人只在天之北。咽离声、流水最无情，何曾息。
满江红十六首·其十六
作者：蒋士铨
朝代：清

游子归来，洗靴袜、征衫才卸。浣不尽，燕云塞雪，酒痕狼藉。蔡顺倍添慈母惜，杜羔幸免山妻骂。看娇儿、绕膝更思亲，何年赦。旧棨戟，青山亚，新绰楔，朝晖挂。尽经年，行田上冢，治家粗罢。毛义自应求仕宦，向平且漫谋婚嫁。捧安车、奉母渡桑乾，当重画。
满江红十六首·其十四
作者：蒋士铨
朝代：清

伏几昏昏，却又是、困人天气。宁耐着，飞花庭院，落红铺砌。药鼎声微窗转日，茶烟风软帘垂地。抱新愁、扶病几登台，无情思。堤上柳，鹅黄腻，堤下涧，鱼鳞细。掩映出，芳胜宛转，荷锄人至。学稼难耕归去图，浮家悔识饥来字。听饧箫，社鼓一声声，春如是。
满江红十六首·其四
作者：蒋士铨
朝代：清

马驿郎当，南浦上、雁声凄绝。谁与唱，穷秋一路，晓风残月。画壁重寻钗脚字，黄河怒卷龙门雪。忆官斋，吹彻玉笙寒，新婚别。英雄概，刚肠热，儿女态，柔肠折。负绸缪，小印臂痕亲啮。取瑟而歌公莫舞，以儒为戏吾真拙。把离愁，抛掷与江山，都休说。
玲珑四犯四首
作者：蒋士铨
朝代：清

细雨黄昏，听翡翠屏边，笛声初起。鬟影依稀，坐背红灯乌几。丁星竹籁蛩音，都迸入一行织。指韵呜呜丝儿气。力吹得、秋声如此。尊前只合分明见。认窈窕、樊川婢子。料得前生为弄玉，或是双成姊。醉把红牙亲拍，应笑我微云学士。问娉婷骑凤，何时直得，配他萧史。满地燕支，是无情有恨，不堪多数。春色三分，已作二分尘土。回首燕掠莺捎，受到五更风雨。想绿窗病眼啼妆，千片泪、痕如许。隔帘谁唱山香舞，可怜人、乱红辞树。柳绵榆荚愁多少，同做香泥辛苦。仿佛倩女离魂，又似荀郎凄楚。待来春花放，三生石上重语。巷战无人，剩雕梁一桁，九条罗帕。再拜皇天，以次纵容齐挂。贼至仰视而惊，似听得精灵交骂。但吞声肢箧奔逃，不敢临风呼吒。廉姬小妹还魂亚，妾为尼、妹婚而寡。残躯两两等耄耋，鬼伯当时同赦。再生已证无生，死者无殊生者。算清明风雨，又到甲申年也。怨海茫茫，将此情填作，镜光缘本。无可如何，泪湿青衫红粉。更制元璧徽诗，乞海内恨人怜悯。断肠词何补摧残，但属有情都肯。风流自古无凭准，是前因、许多伤损。脉脉思量当忏悔，暮怨老天残忍。试想今世今生，即便今年今日。似卿卿两个，一般多少悲忿。
玲珑四犯四首·其三
作者：蒋士铨
朝代：清

巷战无人，剩雕梁一桁，九条罗帕。再拜皇天，以次纵容齐挂。贼至仰视而惊，似听得精灵交骂。但吞声肢箧奔逃，不敢临风呼吒。廉姬小妹还魂亚，妾为尼、妹婚而寡。残躯两两等耄耋，鬼伯当时同赦。再生已证无生，死者无殊生者。算清明风雨，又到甲申年也。
玲珑四犯四首·其二
作者：蒋士铨
朝代：清

满地燕支，是无情有恨，不堪多数。春色三分，已作二分尘土。回首燕掠莺捎，受到五更风雨。想绿窗病眼啼妆，千片泪、痕如许。隔帘谁唱山香舞，可怜人、乱红辞树。柳绵榆荚愁多少，同做香泥辛苦。仿佛倩女离魂，又似荀郎凄楚。待来春花放，三生石上重语。
玲珑四犯四首·其四
作者：蒋士铨
朝代：清

怨海茫茫，将此情填作，镜光缘本。无可如何，泪湿青衫红粉。更制元璧徽诗，乞海内恨人怜悯。断肠词何补摧残，但属有情都肯。风流自古无凭准，是前因、许多伤损。脉脉思量当忏悔，暮怨老天残忍。试想今世今生，即便今年今日。似卿卿两个，一般多少悲忿。
红绣鞋
作者：蒋士铨
朝代：清

把笔处，掀髯微笑。构思时，吟鬓斜搔。移宫换羽自推敲。歌来仙吏校，传去解人钞，付卿卿共评度。
苏武持节
作者：蒋士铨
朝代：清

一样古人才调，甚富贵难相较，浑不是、写麟台容貌。画凌烟脸脑。烛三条，冰一条，谁家史席红妆绕。甚处经帷女乐飘。愁鬓刁。骚，半生来送，穷，文十易稿。
解连环三首
作者：蒋士铨
朝代：清

乍离蓬岛。约风裳几褶，羽衣缥缈。负筠蓝、半亸香肩，纵力不胜娇，肯抛瑶车。塞外归来，又一度、沧桑枯槁。绾燕支小髻，辫发新盘，蛮妆偏好。破费功夫多少，看明金错绣，一天风调。算不比、画里真真，倚三尺绡，许人低叫。我忆余杭，问花让，几人沽了。拼忍受、王远仙鞭，一亲长爪。寂然如此。问谁守庚申，谁论甲子。听门外、毂走惊雷，料爽垲难求，且居尘市。共燕分巢，何用择、干支戊己。把槿篱草屋，移画城西，一角山底。退食闭门而已，但扫叶听蝉，可除多累。待成名、宦何年欢，朔雪炎风，抛弃流水。万卷三间，容俯仰，闲身足矣。甲辰雌、只愁老我，软红堆里。江流日夜。问六朝人物，尔何为者。三百年、龙战元黄，但歌舞荒淫，风流儒雅。醉梦兴忘，又节次、欺人孤寡。放千寻铁锁，一片降帆，妆点图画。几处杀人盈野，算偏安才过，几王几霸。说天堑、虎踞龙蟠，被风月莺花，几番误也。眼底苍茫，剩燕燕，于飞上下。诉当年、故国山围，空城潮打。
解连环三首·其一
作者：蒋士铨
朝代：清

乍离蓬岛。约风裳几褶，羽衣缥缈。负筠蓝、半亸香肩，纵力不胜娇，肯抛瑶车。塞外归来，又一度、沧桑枯槁。绾燕支小髻，辫发新盘，蛮妆偏好。破费功夫多少，看明金错绣，一天风调。算不比、画里真真，倚三尺绡，许人低叫。我忆余杭，问花让，几人沽了。拼忍受、王远仙鞭，一亲长爪。
解连环三首·其三
作者：蒋士铨
朝代：清

江流日夜。问六朝人物，尔何为者。三百年、龙战元黄，但歌舞荒淫，风流儒雅。醉梦兴忘，又节次、欺人孤寡。放千寻铁锁，一片降帆，妆点图画。几处杀人盈野，算偏安才过，几王几霸。说天堑、虎踞龙蟠，被风月莺花，几番误也。眼底苍茫，剩燕燕，于飞上下。诉当年、故国山围，空城潮打。
解连环三首·其二
作者：蒋士铨
朝代：清

寂然如此。问谁守庚申，谁论甲子。听门外、毂走惊雷，料爽垲难求，且居尘市。共燕分巢，何用择、干支戊己。把槿篱草屋，移画城西，一角山底。退食闭门而已，但扫叶听蝉，可除多累。待成名、宦何年欢，朔雪炎风，抛弃流水。万卷三间，容俯仰，闲身足矣。甲辰雌、只愁老我，软红堆里。
齐天乐六首
作者：蒋士铨
朝代：清

当年曾棹沙棠楫，桃叶春江揣度。廿四桥边，青蓬红豆，作弄扬州乐府。朝朝暮暮。争禁得今年，者番酸楚。荀令神伤，牵衣忍看小儿女。青天灵药谁误。剩呢喃双燕，夫人亲哺。草佩宜男，花簪蠲忿，不欢秋娘金缕。朱颜黄土。向月暗灯昏，可曾低诉。他日钱塘，傍朝云小墓。江山如此无情，甚与春愁俱满。深悔当时，踟蹰陌上，却任花开缓缓。东风不管，将一丈游丝，等闲吹断。若道缘悭，匆匆怎做踏春伴。人生此恨难遣。剩垂杨一树，雨疏烟嫩。碧汉星移，银桥鹊去，比并天河还远。料他憔悴，也似两年来，鬓丝新换。赢得思量，向懊侬船幔。人生失意寻常耳，那得全无漂泊。习静缘悭，买山赀少，孤负江南丘壑。乱愁抛却，将客里闲身，画中安着。琴意诗情，低回犹可慰萧索。及时聊且行乐。看鱼龙舞罢，海天空阔。须鬓苍苍，江山浩浩，容易蹉跎芒屩。考槃何处，我亦似匏瓜，偶然悬缚。听到松风，便消魂林薄。来时尽说长安乐，出门西向而笑。半入云霄，半飘尘海，半在秋原残照。欹斜乌帽。对冷月啼蛄，影形相吊。此味辛酸，古人先我已尝到。风云何限屠钓，叹行年廿八，已非英妙。数折桑乾，一条虹彩，车骑喧喧争闹。不如归好。共乌鹊南飞，听他低叫。饱吃黄粱，拥衾眠一觉。蒹葭水落栏干下，曾照老翁清影。水宿非舟，陆居非屋，剩得三椽蓬艇。诸公台省，让野鹤孤云，烟霞簿颁。书局随身，宛央湖上是箕颍。当时出岫归林，怕献嘲腾笑，终焉此境。古铁舟园，小长庐屋，转眼凭他兼并。儿孙追省。守处士蜗庐，百年何幸。换以华堂，问先生可肯。问谁修到梅花者，输君独能如此。笔吐寒香，意横疏影，身作槎牙斜倚。江村遥指，道雪满千林，好春来矣。翻把扁舟，载将人去与花比。花枝较人何似，恐朱颜玉骨，不如人美。冷韵幽情，素襟芳信，总在诗翁就里，丁丁玉齿。尽细嚼微吟，共花眠起。驴背酸寒，论风流让尔。
齐天乐六首·其一
作者：蒋士铨
朝代：清

当年曾棹沙棠楫，桃叶春江揣度。廿四桥边，青蓬红豆，作弄扬州乐府。朝朝暮暮。争禁得今年，者番酸楚。荀令神伤，牵衣忍看小儿女。青天灵药谁误。剩呢喃双燕，夫人亲哺。草佩宜男，花簪蠲忿，不欢秋娘金缕。朱颜黄土。向月暗灯昏，可曾低诉。他日钱塘，傍朝云小墓。
齐天乐六首·其三
作者：蒋士铨
朝代：清

人生失意寻常耳，那得全无漂泊。习静缘悭，买山赀少，孤负江南丘壑。乱愁抛却，将客里闲身，画中安着。琴意诗情，低回犹可慰萧索。及时聊且行乐。看鱼龙舞罢，海天空阔。须鬓苍苍，江山浩浩，容易蹉跎芒屩。考槃何处，我亦似匏瓜，偶然悬缚。听到松风，便消魂林薄。
齐天乐六首·其二
作者：蒋士铨
朝代：清

江山如此无情，甚与春愁俱满。深悔当时，踟蹰陌上，却任花开缓缓。东风不管，将一丈游丝，等闲吹断。若道缘悭，匆匆怎做踏春伴。人生此恨难遣。剩垂杨一树，雨疏烟嫩。碧汉星移，银桥鹊去，比并天河还远。料他憔悴，也似两年来，鬓丝新换。赢得思量，向懊侬船幔。
齐天乐六首·其五
作者：蒋士铨
朝代：清

蒹葭水落栏干下，曾照老翁清影。水宿非舟，陆居非屋，剩得三椽蓬艇。诸公台省，让野鹤孤云，烟霞簿颁。书局随身，宛央湖上是箕颍。当时出岫归林，怕献嘲腾笑，终焉此境。古铁舟园，小长庐屋，转眼凭他兼并。儿孙追省。守处士蜗庐，百年何幸。换以华堂，问先生可肯。
齐天乐六首·其六
作者：蒋士铨
朝代：清

问谁修到梅花者，输君独能如此。笔吐寒香，意横疏影，身作槎牙斜倚。江村遥指，道雪满千林，好春来矣。翻把扁舟，载将人去与花比。花枝较人何似，恐朱颜玉骨，不如人美。冷韵幽情，素襟芳信，总在诗翁就里，丁丁玉齿。尽细嚼微吟，共花眠起。驴背酸寒，论风流让尔。
齐天乐六首·其四
作者：蒋士铨
朝代：清

来时尽说长安乐，出门西向而笑。半入云霄，半飘尘海，半在秋原残照。欹斜乌帽。对冷月啼蛄，影形相吊。此味辛酸，古人先我已尝到。风云何限屠钓，叹行年廿八，已非英妙。数折桑乾，一条虹彩，车骑喧喧争闹。不如归好。共乌鹊南飞，听他低叫。饱吃黄粱，拥衾眠一觉。
声声慢五首
作者：蒋敦复
朝代：清

牵萝人瘦，倚竹天寒，故山丛桂谁留。赁庑依然，婿乡小隐风流。菱花倩描冷黛，上眉痕、总带些愁。愁细问、怕玉梅开矣，犹滞归舟。莫更牛衣中夜，笑十年英梦，都付悠悠。天际蘋鸿，而今也学莲鸥。瑶琴听伊弹罢，醉金尊、我拂吴钩。同证取，看五湖烟水，片席高秋。鬟丝飏碧，枕印黏红，日高才起梳妆。溜也无心，绣床贪看鸳鸯。朝来泥人情恼，打鹦哥、休唤檀郎。佯笑掷，怪绿云松了，谁许疏狂。莫又教人孤月，但敲残银烛，莲漏犹长。庭院深深，记曾画月斜廊。可怜小家儿女，稳双栖、兰楛何妨。抛未得，忆上头时节，玳瑁新梁。缕金连爱，串麝团香，双环臂压玲珑。戛玉琤琤，檀槽小拨当胸。偷呵不禁忍俊，想迷藏、笑捉屏风。怜昨夜，触红丝宝枕，鸳睡初浓。难得全舒皓腕，正酒边揎袖，低拂金钟。才卷犀钩，知他人在帘栊。抱来沈郎腰瘦，最销魂、微格丁冬。禅又破，看万花飞也，情观先通。华阴寂寂，月底珊珊，今宵微恨来迟。感帨芳心，金铃吠犬先知。因风玉珂吹起，莫墙东、翠竹轻筛。听渐近，似霓裳仙队，遥降灵妃。可奈佳期又杳，搅郎当檐马，香梦迷离。一握明珰，醒来犹系罗衣。美人碧云何在，隔天涯、瑶想琼思。谁念我，自无言空谷，愁采江蓠。弓弓兰屉，得得莲趺，妆成徐下朱楼。瞥见生人，回身悄掩双钩。踏青凤鞋新换，倩谁扶、红板桥头。娇一蹴看，秋千欲上，斜飐含羞。犹记吴宫旧事，算空廊绝响，艳迹都休。金缕提来，香阶划袜应愁。余音不闻花外，试偷量、苔印痕留。帘幕静，听裙边点拍，刚按梁州。
声声慢五首·其一
作者：蒋敦复
朝代：清

牵萝人瘦，倚竹天寒，故山丛桂谁留。赁庑依然，婿乡小隐风流。菱花倩描冷黛，上眉痕、总带些愁。愁细问、怕玉梅开矣，犹滞归舟。莫更牛衣中夜，笑十年英梦，都付悠悠。天际蘋鸿，而今也学莲鸥。瑶琴听伊弹罢，醉金尊、我拂吴钩。同证取，看五湖烟水，片席高秋。
声声慢五首·其三
作者：蒋敦复
朝代：清

缕金连爱，串麝团香，双环臂压玲珑。戛玉琤琤，檀槽小拨当胸。偷呵不禁忍俊，想迷藏、笑捉屏风。怜昨夜，触红丝宝枕，鸳睡初浓。难得全舒皓腕，正酒边揎袖，低拂金钟。才卷犀钩，知他人在帘栊。抱来沈郎腰瘦，最销魂、微格丁冬。禅又破，看万花飞也，情观先通。
声声慢五首·其二
作者：蒋敦复
朝代：清

鬟丝飏碧，枕印黏红，日高才起梳妆。溜也无心，绣床贪看鸳鸯。朝来泥人情恼，打鹦哥、休唤檀郎。佯笑掷，怪绿云松了，谁许疏狂。莫又教人孤月，但敲残银烛，莲漏犹长。庭院深深，记曾画月斜廊。可怜小家儿女，稳双栖、兰楛何妨。抛未得，忆上头时节，玳瑁新梁。
声声慢五首·其五
作者：蒋敦复
朝代：清

弓弓兰屉，得得莲趺，妆成徐下朱楼。瞥见生人，回身悄掩双钩。踏青凤鞋新换，倩谁扶、红板桥头。娇一蹴看，秋千欲上，斜飐含羞。犹记吴宫旧事，算空廊绝响，艳迹都休。金缕提来，香阶划袜应愁。余音不闻花外，试偷量、苔印痕留。帘幕静，听裙边点拍，刚按梁州。
声声慢五首·其四
作者：蒋敦复
朝代：清

华阴寂寂，月底珊珊，今宵微恨来迟。感帨芳心，金铃吠犬先知。因风玉珂吹起，莫墙东、翠竹轻筛。听渐近，似霓裳仙队，遥降灵妃。可奈佳期又杳，搅郎当檐马，香梦迷离。一握明珰，醒来犹系罗衣。美人碧云何在，隔天涯、瑶想琼思。谁念我，自无言空谷，愁采江蓠。
庆宫春二首
作者：蒋敦复
朝代：清

结鹭寻烟，呼鸥分雨，客愁鬓影如雪。古垒春寒，空江天远，夜潮声带呜咽。浩歌归去，记十载、荆高乍合。剑花飞舞，蜡烛光摇，银龙吹裂。日日痛饮狂吟，博簺樗蒲，两人痴绝。春明骑马，轻红十丈，怕负故乡风月。著书珍重，料不是、寻常阔别。他时清梦，太华峰头，碧莲同折。觞浅斟离，箫轻吹恨，画船不系春波。私语绵绵，芳心脉脉，教人无奈愁何。一声金缕，怕肠断、红儿罢歌。玲珑斜月，流影绣帘，欲晕纤蛾。梨云梦醒琼柯。微验深情，袖帕红罗。愿作鸳鸯，化为蝴蝶，可怜花底春多。岁华误也，忍抛掷、金丸翠梭。东风人去，南浦水流，落絮关河。
庆宫春二首·其一
作者：蒋敦复
朝代：清

结鹭寻烟，呼鸥分雨，客愁鬓影如雪。古垒春寒，空江天远，夜潮声带呜咽。浩歌归去，记十载、荆高乍合。剑花飞舞，蜡烛光摇，银龙吹裂。日日痛饮狂吟，博簺樗蒲，两人痴绝。春明骑马，轻红十丈，怕负故乡风月。著书珍重，料不是、寻常阔别。他时清梦，太华峰头，碧莲同折。
庆宫春二首·其二
作者：蒋敦复
朝代：清

觞浅斟离，箫轻吹恨，画船不系春波。私语绵绵，芳心脉脉，教人无奈愁何。一声金缕，怕肠断、红儿罢歌。玲珑斜月，流影绣帘，欲晕纤蛾。梨云梦醒琼柯。微验深情，袖帕红罗。愿作鸳鸯，化为蝴蝶，可怜花底春多。岁华误也，忍抛掷、金丸翠梭。东风人去，南浦水流，落絮关河。
念奴娇九首
作者：蒋敦复
朝代：清

最难消受，是落花时节，一声声雨。费尽伤春闲气力，多谢啼鹃辛苦。酒薄侵愁，灯寒压梦，长日如年度。无情草碧，天涯妨我延伫。记得前事关心，又小楼昨夜，东风如虎。禅榻萧条欺短鬓，不是双鬟妙舞。破寺吹箫，中年抱病，更有何人妒。黄昏几阵，沈沈帘影催暮。一堆黄土，劝卿休白眼，我来浇酒。痛哭平生才子泪，此泪除卿安有。我亦当年，最伤心者，宜落千秋后。风流尽矣，青山今日回首。多少典午衣冠，禅文九锡，人世何鸡狗。党籍遗风高士传，玉骨秣陵不朽。龙性难驯，鸿飞已冥，以酒全其寿。茫茫万古，醉魂知尚醒否。梧宫秋矣，正西风黄菜，满城鼙鼓。小劫红羊缘底事，艳骨一堆荒土。身殉君王，恩怜夫婿，判绝从泉路。白驹凄唱，后庭肠断歌舞。可惜芳媵桃根，朱丝毕命，绮恨抛儿女。葬罢琼姬鹃血冷，不是秦楼箫侣。玉柙烟销，珠房粉碎，惨淡花无语。丽娃像里，月明环佩来去。年光如此，任江湖冷落，古风今雨。渺渺离怀忘不得，多少天涯萍聚。一碧苔痕，双红豆子，草绿长亭路。窗前昨夜，梅花迟尔为主。客有对此茫茫，飘鸾泊凤，浩荡闲鸥语。修竹吾庐何处是，大抵浮生逆旅。孤岫团云，寒空散雪，旧梦都兰絮。题襟重忆，相思他日延伫。将军老去，祗萧萧孤笠、西风吹早。碧水丹山盟白发，双影夕阳红小。瓢语青天，屐声黄叶，驴背添诗料。周郎江左，当时同调应少。曾记破笠飞来，相逢海上，桐帽蕉衫好。我访石城秋色冷，尚识东南一老。画里烟霞，酒边宾客，旧梦伤怀抱。苍茫摇首，浮云衣狗如扫。绿阴如幕，祗此间太古、空山无际。牙旷千秋人不见，笑把瑶琴眠矣。仙梦吹笙，禅心摘磬，杳渺宫商理。泠泠空籁，长松岩壑声起。我亦独抱焦桐，危弦调苦，尘世无知己。海水茫茫舟一叶，移我情乎谁氏。挂壁龙吟，听香鹤语，共此苍凉意。与君闲坐，石床花落风细。小楼人去，是谁教明月，照向空房。一夜梅花千里梦，无言独自昏黄。雁不笺愁，蛩难絮恨，尘满旧琴囊。朝来鹊噪，邻家夫婿还乡。犹记帘底牵衣，尊前阁泪，此际怕思量。病骨天寒无一把，消受薄薄衣裳。卿自须怜，侬还是福，镜里守容光。少年过也，不成长恁疏狂。洞箫吹罢，记前身明月、今生才子。何物能销愁万古，大抵情之一字。花底闻声，尊前对影，商略浑无计。东风昨夜，画桥杨柳眠起。我自倦旅江湖，但少年飘荡，中年蕉萃。画壁双鬟词一卷，赢得狂名而已。海水天风，琼楼玉宇，绝调君能继。碧云日暮，山中同采兰芷。黄河东走，落天上一曲、一千余里。银汉秋高通地脉，有客乘查而至。摘袖星青，鸣机锦绿，舵转红霞尾。浩然风露，不知今夕何世。从此传遍人间，七月七日，牛女长相会。恩眷神仙犹未断，脉脉盈盈一水。色界分明，情天缥缈，云海愁无际。平生凿空，归来还报天子。
念奴娇九首·其一
作者：蒋敦复
朝代：清

最难消受，是落花时节，一声声雨。费尽伤春闲气力，多谢啼鹃辛苦。酒薄侵愁，灯寒压梦，长日如年度。无情草碧，天涯妨我延伫。记得前事关心，又小楼昨夜，东风如虎。禅榻萧条欺短鬓，不是双鬟妙舞。破寺吹箫，中年抱病，更有何人妒。黄昏几阵，沈沈帘影催暮。
念奴娇九首·其七
作者：蒋敦复
朝代：清

小楼人去，是谁教明月，照向空房。一夜梅花千里梦，无言独自昏黄。雁不笺愁，蛩难絮恨，尘满旧琴囊。朝来鹊噪，邻家夫婿还乡。犹记帘底牵衣，尊前阁泪，此际怕思量。病骨天寒无一把，消受薄薄衣裳。卿自须怜，侬还是福，镜里守容光。少年过也，不成长恁疏狂。
念奴娇九首·其三
作者：蒋敦复
朝代：清

梧宫秋矣，正西风黄菜，满城鼙鼓。小劫红羊缘底事，艳骨一堆荒土。身殉君王，恩怜夫婿，判绝从泉路。白驹凄唱，后庭肠断歌舞。可惜芳媵桃根，朱丝毕命，绮恨抛儿女。葬罢琼姬鹃血冷，不是秦楼箫侣。玉柙烟销，珠房粉碎，惨淡花无语。丽娃像里，月明环佩来去。
念奴娇九首·其九
作者：蒋敦复
朝代：清

黄河东走，落天上一曲、一千余里。银汉秋高通地脉，有客乘查而至。摘袖星青，鸣机锦绿，舵转红霞尾。浩然风露，不知今夕何世。从此传遍人间，七月七日，牛女长相会。恩眷神仙犹未断，脉脉盈盈一水。色界分明，情天缥缈，云海愁无际。平生凿空，归来还报天子。
念奴娇九首·其二
作者：蒋敦复
朝代：清

一堆黄土，劝卿休白眼，我来浇酒。痛哭平生才子泪，此泪除卿安有。我亦当年，最伤心者，宜落千秋后。风流尽矣，青山今日回首。多少典午衣冠，禅文九锡，人世何鸡狗。党籍遗风高士传，玉骨秣陵不朽。龙性难驯，鸿飞已冥，以酒全其寿。茫茫万古，醉魂知尚醒否。
念奴娇九首·其五
作者：蒋敦复
朝代：清

将军老去，祗萧萧孤笠、西风吹早。碧水丹山盟白发，双影夕阳红小。瓢语青天，屐声黄叶，驴背添诗料。周郎江左，当时同调应少。曾记破笠飞来，相逢海上，桐帽蕉衫好。我访石城秋色冷，尚识东南一老。画里烟霞，酒边宾客，旧梦伤怀抱。苍茫摇首，浮云衣狗如扫。
念奴娇九首·其八
作者：蒋敦复
朝代：清

洞箫吹罢，记前身明月、今生才子。何物能销愁万古，大抵情之一字。花底闻声，尊前对影，商略浑无计。东风昨夜，画桥杨柳眠起。我自倦旅江湖，但少年飘荡，中年蕉萃。画壁双鬟词一卷，赢得狂名而已。海水天风，琼楼玉宇，绝调君能继。碧云日暮，山中同采兰芷。
念奴娇九首·其六
作者：蒋敦复
朝代：清

绿阴如幕，祗此间太古、空山无际。牙旷千秋人不见，笑把瑶琴眠矣。仙梦吹笙，禅心摘磬，杳渺宫商理。泠泠空籁，长松岩壑声起。我亦独抱焦桐，危弦调苦，尘世无知己。海水茫茫舟一叶，移我情乎谁氏。挂壁龙吟，听香鹤语，共此苍凉意。与君闲坐，石床花落风细。
念奴娇九首·其四
作者：蒋敦复
朝代：清

年光如此，任江湖冷落，古风今雨。渺渺离怀忘不得，多少天涯萍聚。一碧苔痕，双红豆子，草绿长亭路。窗前昨夜，梅花迟尔为主。客有对此茫茫，飘鸾泊凤，浩荡闲鸥语。修竹吾庐何处是，大抵浮生逆旅。孤岫团云，寒空散雪，旧梦都兰絮。题襟重忆，相思他日延伫。
扬州慢二首
作者：蒋敦复
朝代：清

牧马西风，暗蛩残堞，故宫绿遍秋芜。问渔樵白首，也一半模糊。莫重认、琉璃片瓦，碧苔荒矣，年月都无。更妆楼何在，当时谁画眉图。秣陵王气，算先朝、遗恨南都。尽凤阁龙楼，江山麦秀，夜月啼狐。漫说宝衣化蝶，寒烟古井落青梧。秪金鱼池水，年年犹长菰蒲。修竹茅庵，疏灯禅榻，当时曾下南州。又江湖去也，听夜雨孤舟。莫重认、荒菭断石，美人何在，云散风流。想黄絁入道，十年一梦红楼。玉梅万树，酹香魂、西子湖头。算花月因缘，人天慧福，难得双修。小劫华鬘过了，情禅破绮恨都收。祗香光多事，飞鸿残雪痕留。
扬州慢二首·其一
作者：蒋敦复
朝代：清

牧马西风，暗蛩残堞，故宫绿遍秋芜。问渔樵白首，也一半模糊。莫重认、琉璃片瓦，碧苔荒矣，年月都无。更妆楼何在，当时谁画眉图。秣陵王气，算先朝、遗恨南都。尽凤阁龙楼，江山麦秀，夜月啼狐。漫说宝衣化蝶，寒烟古井落青梧。秪金鱼池水，年年犹长菰蒲。
扬州慢二首·其二
作者：蒋敦复
朝代：清

修竹茅庵，疏灯禅榻，当时曾下南州。又江湖去也，听夜雨孤舟。莫重认、荒菭断石，美人何在，云散风流。想黄絁入道，十年一梦红楼。玉梅万树，酹香魂、西子湖头。算花月因缘，人天慧福，难得双修。小劫华鬘过了，情禅破绮恨都收。祗香光多事，飞鸿残雪痕留。
摸鱼儿五首
作者：蒋敦复
朝代：清

过清明、画桥人散，天涯知渐春暮。名花一半东风恶，又被无情丝雨。愁几许。算只有、垂杨尚劝流莺住。海棠怨否。问靓影谁怜，别来数日，泪眼竟无语。芳菲节，重忆秋千何处。楼高终把人误。鸳鸯照水横波媚，换了凄凉鸥鹭。应更苦。纵盼断、江潮不见双鱼素。如今倦旅。但酒病诗医，魂消梦受，目送乱红去。荡湖烟、红窗六柱，满湖都是花气。芳魂一缕随风引，值得此中销未。情早系。爱生小、吴娘秪抱鸳鸯睡。珠帘近底。有眉语些些，鞋尖叠叠，幽怨凤箫寄。山塘路，十载青衫蕉萃。画船听雨曾记。寻前便解相思苦，不待管弦终矣。临别意。怕黛点、飞霜夜夜吹鹃泪。蘋波又起。似重见春人，回身碧玉。依约好年纪。买陂塘、旋栽杨柳，柳边长聚鸥鹭。双溪千树村家独，问讯桥名红土。君小住。爱居士、头衔自把清凉署。浮生未误。看风月情怀，烟霞痴痴，高卧此林坞。人间世，第宅王侯几许。夕阳芳草无主。云山四壁堆图画，移取神仙家具。花影度。听弹瘦湘弦，一鹤来微步。柴门日暮。但枯笠寻诗，瘿瓢贳酒，三两素心侣。拂簪裾、草堂归隐，一畦新辟蔬圃。英雄种菜寻常事，只合闭门风雨。君记取。听雁叫、秋空此色苍生误。楚天日暮。但抱瓮人来，忘机息影，相约伴鸥鹭。石城里，多少寓公小住。高斋聊共容与。春云满地浮浮绿，绿上小楼月午。君更募。要一角青山，三百梅花补。扁舟我去。祝供养烟霞，招呼猿鹤，他日待携俎。盼秦淮、满湖烟水，夕痕飞上帘幌。莫愁生小湖边住，风月南朝谁访。开蕊榜。算第一、名花第一名流赏。斜阳画舫。有翠栌双枝，红窗六柱，日日打兰桨。髯翁老，铁板铜琶豪唱。刚肠为汝柔荡。青山红粉销魂窟，白发尊前无恙。卿莫忘。道有个、狂奴脉脉生霞想。脂奁未傍。便对影闻声，蓬山不远，环佩水风响。
摸鱼儿五首·其一
作者：蒋敦复
朝代：清

过清明、画桥人散，天涯知渐春暮。名花一半东风恶，又被无情丝雨。愁几许。算只有、垂杨尚劝流莺住。海棠怨否。问靓影谁怜，别来数日，泪眼竟无语。芳菲节，重忆秋千何处。楼高终把人误。鸳鸯照水横波媚，换了凄凉鸥鹭。应更苦。纵盼断、江潮不见双鱼素。如今倦旅。但酒病诗医，魂消梦受，目送乱红去。
摸鱼儿五首·其二
作者：蒋敦复
朝代：清

荡湖烟、红窗六柱，满湖都是花气。芳魂一缕随风引，值得此中销未。情早系。爱生小、吴娘秪抱鸳鸯睡。珠帘近底。有眉语些些，鞋尖叠叠，幽怨凤箫寄。山塘路，十载青衫蕉萃。画船听雨曾记。寻前便解相思苦，不待管弦终矣。临别意。怕黛点、飞霜夜夜吹鹃泪。蘋波又起。似重见春人，回身碧玉。依约好年纪。
摸鱼儿五首·其五
作者：蒋敦复
朝代：清

盼秦淮、满湖烟水，夕痕飞上帘幌。莫愁生小湖边住，风月南朝谁访。开蕊榜。算第一、名花第一名流赏。斜阳画舫。有翠栌双枝，红窗六柱，日日打兰桨。髯翁老，铁板铜琶豪唱。刚肠为汝柔荡。青山红粉销魂窟，白发尊前无恙。卿莫忘。道有个、狂奴脉脉生霞想。脂奁未傍。便对影闻声，蓬山不远，环佩水风响。
柳梢青二首
作者：蒋敦复
朝代：清

是绣屏中。是香阁外，是画楼东。相约深深，相思脉脉，相见匆匆。邮回春梦惺忪。花落也、鹃啼乱红。多病佳人，多愁夫婿，多事东风。问讯年华。十三四五，碧玉初瓜。小小房栊，低低帘幕，薄薄窗纱。无人知是儿家。郎空了、闲来吃茶。一座旗亭，一湾流水，一树桃花。
柳梢青二首·其一
作者：蒋敦复
朝代：清

是绣屏中。是香阁外，是画楼东。相约深深，相思脉脉，相见匆匆。邮回春梦惺忪。花落也、鹃啼乱红。多病佳人，多愁夫婿，多事东风。
柳梢青二首·其二
作者：蒋敦复
朝代：清

问讯年华。十三四五，碧玉初瓜。小小房栊，低低帘幕，薄薄窗纱。无人知是儿家。郎空了、闲来吃茶。一座旗亭，一湾流水，一树桃花。
洞仙歌五首
作者：蒋敦复
朝代：清

江湖倦矣，剩琴边词赋。庾信愁多镇吟苦。似么花病蝶，碎叶零蝉，苔影碧、凉透一帘丝雨。凤箫声未歇，替诉飘流，翠袖盈盈泪如许。烟外秣陵秋，瘦了斜阳，更瘦到、旧时鸥鹭。待画壁、双鬟唱黄河，怕酒醒天涯，断肠金缕。遥岑黛抹，放凉云飞入。楼角玲珑画帘碧。想一双鹤守，三九天寒，纤月上、更有玉人吹笛。梅花开瘦了，悄点银釭，粉笔些些白描格。官阁旧吟诗，老去何郎，问可有、绮怀消得。怕萼绿、华来梦如烟，但珠斗阑珊，翠禽啼夕。恹恹人瘦，正愔愔天气。滚滚年华送流水。任子规啼彻，丁巷泥深，花落也、还被东风催起。茫茫春去远，叠叠春愁，漠漠春阴画桥外。何处不天涯，难觅离痕，都化作、万行清泪。听玉笛、关山尽情吹，早泊凤飘鸾，几生萍寄。墙头青粉，盼玉人天远。杨柳深深罨庭院。想兰姨善戏，琼姊偷呼，娇欲坠、扶上困腰纤软。秋千刚半晌，门外萧郎，影事些些那回见。愁杀夕阳红，愁锁红蕤，又红出、小桃花面。怕飏下、罗裙彩云归，便拢鬓兜鞋，教人肠断。昨宵无月，唤花魂难醒。云影低垂画帘暝。待金刀剪破，玉斧修圆，开桂殿、端正一奁冰镜。银湾风露重，如此昏黄，绰约群芳晚妆靓。退了越罗裳，悄地姮娥，在那角、粉墙潜等。奈碧海、青天夜迢迢，怕半臂、轻寒独眠人病。
洞仙歌五首·其一
作者：蒋敦复
朝代：清

江湖倦矣，剩琴边词赋。庾信愁多镇吟苦。似么花病蝶，碎叶零蝉，苔影碧、凉透一帘丝雨。凤箫声未歇，替诉飘流，翠袖盈盈泪如许。烟外秣陵秋，瘦了斜阳，更瘦到、旧时鸥鹭。待画壁、双鬟唱黄河，怕酒醒天涯，断肠金缕。
洞仙歌五首·其三
作者：蒋敦复
朝代：清

恹恹人瘦，正愔愔天气。滚滚年华送流水。任子规啼彻，丁巷泥深，花落也、还被东风催起。茫茫春去远，叠叠春愁，漠漠春阴画桥外。何处不天涯，难觅离痕，都化作、万行清泪。听玉笛、关山尽情吹，早泊凤飘鸾，几生萍寄。
洞仙歌五首·其二
作者：蒋敦复
朝代：清

遥岑黛抹，放凉云飞入。楼角玲珑画帘碧。想一双鹤守，三九天寒，纤月上、更有玉人吹笛。梅花开瘦了，悄点银釭，粉笔些些白描格。官阁旧吟诗，老去何郎，问可有、绮怀消得。怕萼绿、华来梦如烟，但珠斗阑珊，翠禽啼夕。
洞仙歌五首·其五
作者：蒋敦复
朝代：清

昨宵无月，唤花魂难醒。云影低垂画帘暝。待金刀剪破，玉斧修圆，开桂殿、端正一奁冰镜。银湾风露重，如此昏黄，绰约群芳晚妆靓。退了越罗裳，悄地姮娥，在那角、粉墙潜等。奈碧海、青天夜迢迢，怕半臂、轻寒独眠人病。
洞仙歌五首·其四
作者：蒋敦复
朝代：清

墙头青粉，盼玉人天远。杨柳深深罨庭院。想兰姨善戏，琼姊偷呼，娇欲坠、扶上困腰纤软。秋千刚半晌，门外萧郎，影事些些那回见。愁杀夕阳红，愁锁红蕤，又红出、小桃花面。怕飏下、罗裙彩云归，便拢鬓兜鞋，教人肠断。
浪淘沙令六首
作者：蒋敦复
朝代：清

楼外雨潇潇。灯影愁飘。秋心都付与芭蕉。又是一枝梧叶下，特地销魂。前事忆红桥。声咽琼箫。画中人送镜中潮。肠断去年江北泪，流到今宵。梦里楚山孤。烟水模糊。天涯还怕有愁无。昨夜星辰今夜雨，后夜江湖。薄倖怨狂夫。信也稀疏。画廊鹦鹉一声呼。红豆有情应化泪，莫化蘼芜。孤尽好年华。好事终赊。玉人前度葬桃花。何苦五更风又雨，逼近窗纱。江上冷琵琶。芳草天涯。画楼惆怅绿阴遮。燕子背人何处去，一样无家。落叶满江浔。玉宇萧森。秋声都在古墙阴。但是无情谁解听，人自伤心。心事托瑶琴。短调长吟。人间何处觅知音。判取此生愁里活，不道而今。愁似万杨丝。雨打风吹。红闺蓦地费寻思。将就寻思将息好，生怕将离。消瘦苦禁持。懊恼归迟。被谁欺负只天知。知道薄情应不采，自去怜伊。鸳梦怕分明。酒已全醒。不多听得也伤情。花外疏钟灯外雨，一两三声。何事别离轻。恼恨今生。桃笙悄拥坐深更。蜡烛背人红不亮，孤泪盈盈。
浪淘沙令六首·其一
作者：蒋敦复
朝代：清

楼外雨潇潇。灯影愁飘。秋心都付与芭蕉。又是一枝梧叶下，特地销魂。前事忆红桥。声咽琼箫。画中人送镜中潮。肠断去年江北泪，流到今宵。
浪淘沙令六首·其三
作者：蒋敦复
朝代：清

孤尽好年华。好事终赊。玉人前度葬桃花。何苦五更风又雨，逼近窗纱。江上冷琵琶。芳草天涯。画楼惆怅绿阴遮。燕子背人何处去，一样无家。
浪淘沙令六首·其二
作者：蒋敦复
朝代：清

梦里楚山孤。烟水模糊。天涯还怕有愁无。昨夜星辰今夜雨，后夜江湖。薄倖怨狂夫。信也稀疏。画廊鹦鹉一声呼。红豆有情应化泪，莫化蘼芜。
浪淘沙令六首·其五
作者：蒋敦复
朝代：清

愁似万杨丝。雨打风吹。红闺蓦地费寻思。将就寻思将息好，生怕将离。消瘦苦禁持。懊恼归迟。被谁欺负只天知。知道薄情应不采，自去怜伊。
浪淘沙令六首·其六
作者：蒋敦复
朝代：清

鸳梦怕分明。酒已全醒。不多听得也伤情。花外疏钟灯外雨，一两三声。何事别离轻。恼恨今生。桃笙悄拥坐深更。蜡烛背人红不亮，孤泪盈盈。
浪淘沙令六首·其四
作者：蒋敦复
朝代：清

落叶满江浔。玉宇萧森。秋声都在古墙阴。但是无情谁解听，人自伤心。心事托瑶琴。短调长吟。人间何处觅知音。判取此生愁里活，不道而今。
玉漏迟二首
作者：蒋敦复
朝代：清

瘦蛾描不尽。黄昏去也，画帘低晕。已是团圞，忍撇半边清韵。几度青天碧海，早换了、姮娥霜鬓。银汉隐。沈沈漏点，烛花初烬。问他十五华年，只几日恹恹，便成消损。一角红墙，剩有独眠人恨。怜取纤纤旧样，怕又负、琼楼芳讯。圆未近。待教玉容重认。锦笺题字远。佳人别矣，泪花风剪。瘦烛啼红，可有绮怀消遣。芳事江南又阻，怅天末、一绳凉雁。秋梦断。冷蝉幽咽，凤箫声畔。几重烟水秦淮，有垂柳丝丝，画楼清怨。酒浅愁深，不似那时心眼。点鬓霜华渐老，问谁慰、箧中纨扇。黄叶满。关河岁寒相见。
玉漏迟二首·其一
作者：蒋敦复
朝代：清

瘦蛾描不尽。黄昏去也，画帘低晕。已是团圞，忍撇半边清韵。几度青天碧海，早换了、姮娥霜鬓。银汉隐。沈沈漏点，烛花初烬。问他十五华年，只几日恹恹，便成消损。一角红墙，剩有独眠人恨。怜取纤纤旧样，怕又负、琼楼芳讯。圆未近。待教玉容重认。
玉漏迟二首·其二
作者：蒋敦复
朝代：清

锦笺题字远。佳人别矣，泪花风剪。瘦烛啼红，可有绮怀消遣。芳事江南又阻，怅天末、一绳凉雁。秋梦断。冷蝉幽咽，凤箫声畔。几重烟水秦淮，有垂柳丝丝，画楼清怨。酒浅愁深，不似那时心眼。点鬓霜华渐老，问谁慰、箧中纨扇。黄叶满。关河岁寒相见。
琐窗寒二首
作者：蒋敦复
朝代：清

暮色侵雅，云容冻墨，岁华惊晚。江湖倦矣，衰草夕阳天远。想空山、玉梅未花，一声老鹤流清怨。有个人小病，袖痕扶翠，倚风零乱。凄惋。难禁惯。算似水年华，春归休缓。鸾衾梦冷，可忆夜深孤馆。漏沈沈、罗帏镇垂，兰釭碧晕和愁颤。更何心、帐底销金，泥酒双鬟劝。梦冷金蕤，香销玉骨，可怜人杳。华年似水，断送镜中春老。媵秋星、疏灯暮寒，卷帘花瘦西风峭。自恹恹病起，笛床尘罥，药炉烟袅。谁吊。纤魂小。忆蹙损双蛾，月痕流照。罗帏乍启，恍听枕边低笑。恁潘郎、丝鬓早凋，彩云易灭空懊恼。待浇来、絮酒深深，艳影薶芳草。
琐窗寒二首·其一
作者：蒋敦复
朝代：清

暮色侵雅，云容冻墨，岁华惊晚。江湖倦矣，衰草夕阳天远。想空山、玉梅未花，一声老鹤流清怨。有个人小病，袖痕扶翠，倚风零乱。凄惋。难禁惯。算似水年华，春归休缓。鸾衾梦冷，可忆夜深孤馆。漏沈沈、罗帏镇垂，兰釭碧晕和愁颤。更何心、帐底销金，泥酒双鬟劝。
琐窗寒二首·其二
作者：蒋敦复
朝代：清

梦冷金蕤，香销玉骨，可怜人杳。华年似水，断送镜中春老。媵秋星、疏灯暮寒，卷帘花瘦西风峭。自恹恹病起，笛床尘罥，药炉烟袅。谁吊。纤魂小。忆蹙损双蛾，月痕流照。罗帏乍启，恍听枕边低笑。恁潘郎、丝鬓早凋，彩云易灭空懊恼。待浇来、絮酒深深，艳影薶芳草。
疏影六首
作者：蒋敦复
朝代：清

黄花瘦矣。卷西风一桁，和梦吹起。庭院深深，挂在月明，谁家今夜秋思。明河不隔玲珑望，怕瞒了、双星密誓。曳缟衣、荡冷琉璃，滴碎凤绡清泪。疑向瑶台路入，把珍珠晓揭，尚带霞气。十二琼扉，瞥见横波，刚近日高梳洗。非烟非雾情无着，浑织就、鸳愁如水。待燕归、诉与相思，越恁翠沈沈地。芳眠芍药。正春酣梦怯，压损亭角。香雾一重，夕照一重，重重倒映池阁。退红十二无人靠，闲搭住、柳丝轻薄。甚旧家、尽日愔愔，满院刺桐花落。知否下阶小立，纤腰曾凭久，心事犹昨。行过曲廊，冷冷清清，悄地绿阴如幕。断肠天气浑难倚，谁寄语、东风休恶。认翠苔、几点荒愁，半堕絮烟漠漠。碧秋夜色。照翠螺六六，离思凄寂。银烛无情，如水华堂，梦魂来处偏隔。黄昏有个人难睡，问渡否、牵牛消息。最可怜、淡月濛濛，那角绣鞋曾立。惆怅朱门已改，题诗都不见，尘黦纱槅。一曲春阳，舞倦弓腰，画里青娥呼出。少年射雀空憔悴，算只有、凤箫知得。忆旧游、莫似巫峰，化作彩云无际。红珠翠羽。记搴来并坐，楼上听雨。宝蒜垂垂，莲漏沈沈，蜡烛明明无语。春风摇荡春云热，只此际、魂销先许。怕夜来、尚怯轻寒，睡足海棠娇护。刚破梅花冷梦，算香衾又负，芳事多阻。似怨檀奴，悄未周防，一点银蟾遥妒。芙蓉四壁秋波绕，但莫放、鸳鸯飞去。想佩环、缥缈非耶，怅望碧纱成雾。瑶妃怨独。问楚天暮雨，谁会芳躅。今夕凄凉，可许温存，飞近睡里蛾绿。梨云不隔春江水，但莫遣、翠禽啼足。怕黄昏、一半迷离，照与画屏银烛。谁省佳期早误，酒醒思往事，心上羞触。帘也垂垂，灯也凉凉，人也深深金屋。红珠斗帐红蕤枕，想修到、鸳鸯秾福。奈者遭、瘦了文园，冷绝晓仙难续。佳人乍别。正画屏瘦影，幽艳如雪。检取花名，重唤花魂，著手便描画活。无多颜色销凝处，祗留与、素心人说。笑东风、秾李夭桃，几许冶春消歇。谁写灵均古怨，沅湘望一带，香草天阔。不道空山，也感流年、愁赠将离时节。残枝剩叶飘零蒂，更弹入、琴丝凄绝。问销寒、九九胭脂，可似玉梅风骨。
疏影六首·其一
作者：蒋敦复
朝代：清

黄花瘦矣。卷西风一桁，和梦吹起。庭院深深，挂在月明，谁家今夜秋思。明河不隔玲珑望，怕瞒了、双星密誓。曳缟衣、荡冷琉璃，滴碎凤绡清泪。疑向瑶台路入，把珍珠晓揭，尚带霞气。十二琼扉，瞥见横波，刚近日高梳洗。非烟非雾情无着，浑织就、鸳愁如水。待燕归、诉与相思，越恁翠沈沈地。
疏影六首·其三
作者：蒋敦复
朝代：清

碧秋夜色。照翠螺六六，离思凄寂。银烛无情，如水华堂，梦魂来处偏隔。黄昏有个人难睡，问渡否、牵牛消息。最可怜、淡月濛濛，那角绣鞋曾立。惆怅朱门已改，题诗都不见，尘黦纱槅。一曲春阳，舞倦弓腰，画里青娥呼出。少年射雀空憔悴，算只有、凤箫知得。忆旧游、莫似巫峰，化作彩云无际。
疏影六首·其二
作者：蒋敦复
朝代：清

芳眠芍药。正春酣梦怯，压损亭角。香雾一重，夕照一重，重重倒映池阁。退红十二无人靠，闲搭住、柳丝轻薄。甚旧家、尽日愔愔，满院刺桐花落。知否下阶小立，纤腰曾凭久，心事犹昨。行过曲廊，冷冷清清，悄地绿阴如幕。断肠天气浑难倚，谁寄语、东风休恶。认翠苔、几点荒愁，半堕絮烟漠漠。
疏影六首·其五
作者：蒋敦复
朝代：清

瑶妃怨独。问楚天暮雨，谁会芳躅。今夕凄凉，可许温存，飞近睡里蛾绿。梨云不隔春江水，但莫遣、翠禽啼足。怕黄昏、一半迷离，照与画屏银烛。谁省佳期早误，酒醒思往事，心上羞触。帘也垂垂，灯也凉凉，人也深深金屋。红珠斗帐红蕤枕，想修到、鸳鸯秾福。奈者遭、瘦了文园，冷绝晓仙难续。